U Srbiji dato 1.75 miliona doza vakcina – Borba\nMilova saradnica još uvijek stoluje u Njujorku: Nova vlast i dalje ne smjenjuje…\nVučić: Koljači su Radoju Zviceru i njegovom šefu slali ĆEVAPE napravljene od ljudskog…\nRadulovićevi predlozi za ambasadore: Rudoviću Slovenija, Petkoviću Hrvatska,…\nOrlandić: Zahvaljujući nama novi menadžment Aerodroma ima na računu 11 miliona evra i…\nVukićević: Vladika Joanikije je naša crvena linija preko koje se ne smije preći!\nPrivreda Zapadnog Balkana kreće u akciju za privlačenje investicija\nVučić: Neću se odreći ni Kine ni Rusije, biće mnogo promjena u SNS\nNovi detalji iz istrage o likvidaciji Ljubomira Markovića na Vračaru: Kića svog…\nVulin: Povlačenje Kfora i Unmika sa KiM nemoguće bez saglasnosti Savjeta…\nRadoje Zvicer: Nalogodavac monstruoznih djela Belivuka i njegove grupe, tražio da od…\nDržavljanin Crne Gore uhapšen u Kraljevu: Prevozio kilogram heroina\nOd početka godine zbog nasilja u porodici osuđeno 26 osoba\nPetarda Zvezde u Bačkoj Palanci: Bod do jednog rekorda\nBudućnost bod sa Iskrom, Sutjeska bolja od Rudara\nAbazović čestitao odbojkašima: Za crnogorski sport i promociju države je značajan vaš…\nIzraelska vojska nastavila sa napadima na Gazu: Poginulo 126 ljudi\nEvropski savjet: Ruski spisak neprijateljskih zemalja, još jedan korak ka eskalaciji\nSAD šalju finansijsku pomoć Palestincima\nU Srbiji dato 1.75 miliona doza vakcina\nU Srbiji je do sada dato 1.750.533 doza vakina protiv covid-19 infekcije, a 625.707 osoba je revakcinisano, pokazuju najnoviji podaci Vlade Srbije.\nSrbija je ubjedljivo na prvom mjestu u regionu po broju vakcinacija na milion stanovnika, a slijede Mađarska, Slovenija, Rumunija, Hrvatska, Bugarska, Albanija i Crna Gora.\nTakođe je prva u regionu i po broju datih drugih doza na milion stanovnika, a slijede Rumunija, Mađarska, Slovenija, Hrvatska, Bugarska i Albanija.\nPrema ukupnom broju vakcinacija i revakcinacija, Srbija je druga u regionu,odmah poslije Rumunije.\nKada je reč o broju vakcinacija na milion stanovnika, Srbija je na osmom mestu u svijetu – posle Izraela, Sejšela, UAE, Velike Britanije, SAD, Maldiva i Člea, a druga u Evropi, poslije Velike Britanije.\nPo broju revakcinisanih na milion stanovnika, Srbija je prva u Evropi, a kada je riječ o broju revakcinacija na milion stanovnika u svijetu, Srbija je na šestom mjestu, posle Izraela, Sejšela, Ujedinjenih Arapskih Emirata, Bahreina i SAD.\nNačelnik Generalštaba Jermenije razriješen dužnosti\nPutinova elitna služba bezbjednosti stiže u Srbiju sa specijalnim zadatkom


Tanjug 25. januara 2022. 15:24\nNOVI SAD – U okviru programa Evropske prestonice kulture u Muzeju Vojvodine i Muzeju Grada biće 1. februara otvorene izložbe povodom Dana Grada “Tamo gde seoba završava – od rimske Panonije do današnje Vojvodine” i “Akcenti”.\n“Seobe su nešto čime prvi put započinjemo ovo putovanje kojim ćemo definisati seobni identitet grada Novog Sada“, naveo je Nemanja Milenković, direktor fondacije „Novi Sad 2022 – Evropska prestonica kulture“, te pojasnio da je multikulturalnost ono čime se Novi Sad hvali, a ona je posledica migracija, „bez obzira koji su razlozi bili za to“.\nPosledice su, dodao je, pozitivne i Novi Sad je po multikulturalnosti izuzetno prepoznatljiv, „jedna Evropa u malom“, naveo je Milenković.\nProgram će trajati 45 dana, a građani će moći da obiđu ukupno 16 različitih izložbi organizovanih ovim povodom, te je Milenković istakao kako izložbe pokazuju da Novi Sad jeste deo evropske kulturne baštine I da je u tom duhu I nastajao.\nU Muzeju Vojvodine u okviru izložbe “Tamo gdeo seoba završava – od rimske Panonije do današnje Vojvodine” biće izložena tri najvrednija predmeta – tri pozlaćena rimska šlema iz 4. veka n.e. Direktorka Muzeja Vojvodine Tijana Stanković Pešterac. opisala je program Muzeja kao multidisciplinarni projekat koji obuhvata različite umetnosti\nIzložba uključuje filmski esej koji se zove “Tragovi Seoba”, monodramu “Krv I blato”, aplikaciju za mobilne uređaje izložbe E-izložba I muziku koja je naročito komponovana za potrebe ove izložbe, navela je Stanković.\nU realizaciji izložbe “Novi Sad – Akcenti” učestvovali su svi kustosi, što se dešava prvi put, a sačinjena je od 22 celine.\n“Ono čime smo se vodili su multikulturalnost, evropeizam, borba za slobodu, obrazovanje i emancipacija, neprekidni razvoj i spremnost za usvajanje novih trendova”, navela je direktorka Muzeja Grada Novog Sada Vesna Iković i najavila multimedijalni koncept, kao I izložbu predmeta koji su se koristili od 18. veka do 80-ih godina 20. veka.\nPromovisana najnovija knjiga Žarka Lauševića\nRundek na Paliću i u Nišu\nPredstava „Mileva“ otvorila 67. Sterijino pozorje u Srpskom narodnom…


Zoranu Hamoviću počasna članska karta NUNS-a | Glas javnosti\nPočetna > Kultura > Zoranu Hamoviću počasna članska karta NUNS-a\nBEOGRAD - Direktoru izdavačke kuće Klio Zoranu Hamoviću je na Međunarodnom sajmu knjiga u Beogradu uručena počasna članska karta Nezavisnog udruženja novinara Srbije (NUNS), zbog petnaestogodišnjeg izdavanja literature u ediciji Multimedija koja pomaže obrazovanju novinara.\nHamović je rekao da nagradu za ediciju Mutimedija smatra ozbiljnom jer dolazi iz ruku novinara. On je podsetio da je edicija namenjena struci, mladim novim novinarima i onima koji ih proizvode.\n"To su tri polja na kojima smo delovali, jer to zahteva medijska kultura. Medijska pismenost i kultura su ono što nam nedostaje. To je ono što nedostaje i u našoj ekonomiji, ekonomiji pameti i ekonomiji dobara", ocenio je Hamović.\n"Svih ovih godina nismo se bavili samo objavljivanjem knjiga... već ozbiljnom misijom - bavljenjem sadržajem i preporučivanjem onoga što donosi nova znanja, pruža ozbiljne oslonce u svakoj od struka, a posebno onoj koja oblikuje javno mnjenje", kazao je Hamović.\nOn je rekao da "država koja nema ozbiljno i odgovorno oblikovano javno mnjenje ne progovara u svoju korist ni na istorijskom ni na geografskom nivou, i gubi na oba plana sve što se izgubiti može".\nPrema Hamovićevim rečima, potreba da se stvori ozbiljan kapacitet, socijalni i društveni jeste vrsta odgovornosti prema znanju koja daje priliku ljudima da nešto saznaju i da to koriste za opštu dobrobit.\nHamović je zato rekao da i novinari i izdavači imaju isti zadatak - da distribuiraju ozbiljan i odgovoran sadržaj, da podstaknu na ozbiljne akcije, a ne da legitimišu ono što je jeste.\n"Ako sam priznanje dobio zbog boljeg sutra... onda smo zajedno na dobrom tragu i ja se zahvaljujem. Ako nije tako, onda još mnogo moramo da radimo i popravljamo stvari, a rekao bih da je i jedno i drugo u igri" rekao je Hamović.\nHamoviću je na 56. međunarondom sajmu knjiga u ime NUNS-a počasnu člansku kartu uručila Senka Vlatković, a skupu je prisustvovao i šef vladinog biroa za medije Milivoje Mihajlović.\nVlatkovićeva je rekla da je nagrada Hamoviću uručena zbog njegove namere da na nenemetljiv način pomogne novinarima i približi im moderne tendencije.\nEdicija Multimedija posvećena je sintezi teorijskog i prakticnog znaja o savremenim medijima i predstavlja pokušaj da se mediji sagledaju iz različitih uglova - političkog, pravnog, ekonomskog, obrazovnog kulturnog, etičkog, estetičkog i tržišnog.\nMarković: Sajam najupečatljivija manifestacija u regionu\nDece sa smetnjama u razvoju na pozorišnim daskama


Vesti, 30.06.2020, 09:00 AM\nIndijska vlada zabranila je juče 59 kineskih mobilnih aplikacija zbog nacionalne bezbednosti.\nZabrana dolazi nakon sukoba indijske vojske sa kineskim snagama u regionu Ladak, na severu Indije, 15. juna ove godine. U sukobima je poginulo najmanje 20 indijskih vojnika, a više od 75 je povređeno.\nVlada u Nju Delhiju tvrdi da je 59 aplikacija korišćeno za prikupljanje podataka o indijskim korisnicima, koji su se slali na servere u Kini.\nIndijski zvaničnici rekli su da veruju da su podaci korišćeni za profilisanje indijskih korisnika “elementima koji su neprijateljski za nacionalnu sigurnost i odbranu Indije”.\nIndijsko ministarstvo za informacione tehnologije, koje je odobrilo zabranu, saopštilo je da je dobilo preporuku za zabranu korišćenja 59 kineskih aplikacija od indijskog Koordinacionog centra za sajber kriminal pri Ministarstvu unutrašnjih poslova.\nPored toga, ministarstvo je takođe saopštilo da je indijski CERT-IN primio žalbe korisnika u vezi privatnosti i bezbednosti zabranjenih aplikacija.\nTrenutno je nejasno kako će indijska vlada postupiti sa zabranom na tehničkom nivou. Aplikacije su i dalje dostupne u prodavnicama aplikacija i još uvek rade u zemlji. Nejasno je da li će vlada tražiti da prodavnice aplikacija uklone aplikacije iz njihovih indijanskih prodavnica ili će koristiti lokalne internet provajdere za blokiranje domena aplikacija.\nZabrane aplikacija na državnom nivou obično je teško realizovati u praksi. Rusija je nedavno, nakon dve godine, “formalno” ukinula zabranu za aplikaciju Telegram, iako aplikacija nikada nije prestala da radi u zemlji, s tim što je Telegram uvek pronalazio nove načine da zaobiđe blokade na nivou internet provajdera.\nKineske aplikacije koje je indijska vlada zabranila su: TikTok, Shareit, Kwai, UC Browser, Baidu map, Shein, Clash of Kings, DU battery saver, Helo, Likee, YouCam makeup, Mi Community, CM Browers, Virus Cleaner, APUS Browser, ROMWE, Club Factory, Newsdog, Beutry Plus, WeChat, UC News, QQ Mail, Weibo, Xender, QQ Music, QQ Newsfeed, Bigo Live, SelfieCity, Mail Master, Parallel Space, Mi Video Call - Xiaomi, WeSync, ES File Explorer, Viva Video - QU Video Inc, Meitu, Vigo Video, New Video Status, DU Recorder, Vault- Hide, Cache Cleaner DU App studio, DU Cleaner, DU Browser, Hago Play With New Friends, Cam Scanner, Clean Master - Cheetah Mobile, Wonder Camera, Photo Wonder, QQ Player, We Meet, Sweet Selfie, Baidu Translate, Vmate, QQ International, QQ Security Center, QQ Launcher, U Video, V fly Status Video, Mobile Legends, DU Privacy.


Đoković bez problema do drugog kola Rolan Garosa, naredni rival Laksonen | BL Portal\nĐoković bez problema do drugog kola Rolan Garosa, naredni rival Laksonen\nSrpski teniseri su bili izuzetno uspješni u ponedjeljak, Filip Krajinović i Miomir Kecmanović su dobili duele sa Amerikancima sa po 3-2, dok je nažalost eliminisana Ivana Jorović.\nNovak Đoković je Rolan Garos počeo na najbolji način – pobjedom. Prvi set je bio fenomenalan po srpskog tenisera pošto je uspio da napravi brejk već u prvom gemu.\nNa svom servisu je prikazao sjajnu igru takođe, uspio je brzo da povede sa 2:0 i tu prednost da održava tokom cijelog prvog seta koji je Đoković osvojio sa 6:4, uz dominantan performans u posljednjem gemu koji mu je pripao bez izgubljenog poena.\nNapravio je dva asa u prvom gemu drugog seta Hubert Hurkač i uspeo da dođe do 1:0 na isti način na koji je Đoković završio prvi set – bez izgubljenog poena.\nĐoković je bio siguran na svom servisu i kombinacijom bekhenda i slajsa stigao do izjednačenja.Već u narednom gemu je stigao brejk, da bi bez izgubljenog poena na svom servisu Đoković stigao do prednosti od 3:1 i odmah poslije toga Novak dolazi do duplog brejka.\nHurkač je odgovorio stvorivši tri brejk lopte za kratko vrijeme, takvu prednost na Rolan Garosu ne smijete da ispustite, pa je poljski teniser uspio da vrati brejk.\nU naredna dva gema smo vidjeli dominaciju svjetskog broja jedan, za veoma kratko vrijeme je uspio da prisvoji oba i rezultatom 6:2 uspije da povede sa 2-0 u setovima. Ono što je bilo veoma lijepo za oko jeste as kojim je Novak Đoković završio drugi set.\nPočetak trećeg seta je u mnogo čemu ličio na početak prvog. Đoković je veoma brzo došao do brejka, a zatim koristi prednost na svom servisu i bez većih problema je uspeo da povede sa 2:0.\nNije poljski teniser želio da se preda, igrao je veoma hrabro i borio se koliko je mogao, ali su te Novakove duge lopte bile problematične za njega. U šestom gemu je Hurkač imao prednost od 40:15 ali mu ni to nije bilo dovoljno da se izvuče, pošto je Đoković napravio novi brejk.\nU tom posljednjem setu, na svom servisu, Novak je potvrdio impresivnu predstavu i bez većih problema savladao Huberta Hurkača sa 6:4, 6:2, 6:2 i plasirao se u drugo kolo Rolan Garosa, gdje će se “sudariti” sa Henrikom Laksonenom.\nVIDEO – Vučić u parlamentu: Pitanje je trenutka kad će Albanci da napadnu Srbe


Slovaci uz Srbe: Naši internacionalci odbili da igraju protiv kluba sa tzv. Kosova - Sputnjik Srbija\nSlovaci uz Srbe: Naši internacionalci odbili da igraju protiv kluba sa tzv. Kosova\n09:06 24.07.2019 (osveženo 09:27 24.07.2019) Preuzmite kraći link\nSrpski fudbaleri Aleksandar Čavrić i Dejan Dražić, kao i pomoćni trener Vladimir Radenković, odbili su da igraju za Slovan protiv kosovskog Feronikelija u kvalifikacijama za Ligu Evrope, i klub iz Bratislave razumeo je njihovu odluku.\n„Slovan poštuje odluke igrača i trenera, pa tako Čavrić, Dražić i Radenković neće učestvovati u utakmici protiv Feronikelija. Molimo navijače da takođe poštuju ovu činjenicu i njihove odluke, iako situacija nije prijatna“, saopšteno je na sajtu kluba.\nSlovan danas dočekuje Feronikeli u Bratislavi od 18 sati, dok je revanš u Prištini za šest dana.


I TI ĆEŠ U PENZIJU KUME, SAMO SUTRA: Starosna Granica Se OPET Povećava!\n(VIDEO)ZAVRŠILI SA PRETNJAMA: Kina krenula protiv Amerike!\nKina uvela sankcije Američkim kompanijamaKina uvodi sankcije američkim kompanijama i pojedincima koji su učestvovali u prodaji naoružanja Tajvanu,...\nKON: Ništa gosti, slava i crkva! Slavite kao pod Turcima!\nKon o okupljanju za slaveSvako okupljanje, pa i ono tokom perioda verskih slava i praznika, predstavljaju povećan rizik...\nU BORBI PROTIV SATANISTA: Hakeri napali centar za testiranje vakcine!\nHakeri napali kompaniju Dr Reddy's LaboratoriesFarmaceutska kompanija Dr Reddy's Laboratories koja počinje sa testiranjem ruske vakcine protiv korone...\nRONALDO BESNI NA TVITERU: PCR test je S**NJE\nRonaldo se oglasio na društvenoj mrežiNavijači Juventusa, ali i mnogi poklonici fudbala širom Evrope su se nadali da...\nOVAKO TO IZGLEDA KADA SE U BEČU UKRSTE DVA SRBINA! Ali samo jedan je mogao u 1/8 finala! (VIDEO)\nNovak Đoković plasirao se u osminu finala turnira u Beču, pošto je u prvom kolu savladao Filipa Krajinovića 7:6 (6), 6:3.\nPARTIZAN OPET POKLEKNUO, OVAJ PUT U NIŠU! Crno-beli nisu uspeli da iskoriste Zvezdin remi i uključe se u trku za titulu (VIDEO)\nFudbaleri Radničkog iz Niša pobedili su Partizan u derbiju 12. kola Superlige Srbije rezultatom 1:0, a crno-belima je na "Čairu" presudio...\nMiodrag Milanović je prošle godine objavio zapaženu knjigu Srbi u poznoj antici i ranom srednjem veku a nedavno se pojavila i...\nSTANARI “BEOGRADA NA VODI“ NE ZNAJU KOJA REKA TEČE ISPOD SAVSKOG MOSTA! Ispred nosa im je, A ONI KAŽU OVO (FOTO)\nOvih dana na društvenoj mreži Instagram pojavio se post koji je nasmejao Srbiju, a navodno ga je okačio stanar Beograda na...\nPenzije i pomeranje starosne granice\nSada se aktivno radi na ostvarenju Plana Srbije 2025. i obezbeđivanju prosečne penzije od 440 evra za korisnike.\n– Nije mi poznato da se u ovom momentu razmatra pomeranje starosne granice za penziju. Poslednjim izmenama i dopunama Zakona o PIO, u 2018. i 2019. godini, prvenstveno su poboljšani uslovi korišćenja prava, unapređeno sprovođenje osiguranja i poboljšana efikasnost penzijske administracije – kaže Dragana Kalinović, direktorka PIO fonda.\n– Reforma sistema penzijskog i invalidskog osiguranja je kontinuiran proces. On mora da se prilagođava promenama u društvu, a tu pre svega mislim na ekonomska i demografska kretanja. Shodno tome već je izjednačena starosna granica za starosnu penziju za oba pola na 65 godina života, sa prelaznim periodom za žene do 2032. godine. Smatram da država vodi računa da utvrđena granica bude adekvatna našim uslovima i mogućnostima.\nKoliko je penzioni sistem spreman da u budućnosti podnese sve stariju državu i sve više penzionera\n– Preduslov za dugoročnu održivost sistema penzijskog i invalidskog osiguranja je stabilan razvoj društva, koji se ogleda kroz nove investicije i novo zapošljavanje, mere sprečavanja „rada na crno“ i bolju naplatu doprinosa za socijalno osiguranje. Poslednjih godina imali smo izrazito pozitivan trend po svemu pomenutom, koji je davao sve bolje rezultate, ali je delimično usporen zbog posledica pandemije. Očekujem da ćemo, poboljšanjem zdravstvene situacije ne samo u Srbiji već na globalnom nivou, nastaviti dinamiku koju smo imali u 2019. godini, što će biti sigurna osnova za jačanje održivosti penzijskog sistema. Sigurno je da će trend rasta u broju zaposlenih i povećanju plata, a time i u naplati izvornih prihoda Fonda, omogućiti da sistem bez teškoća amortizuje sva kretanja u broju penzionera.\nKoliko zaposlenih danas izdržava jednog penzionera\n– Poređenje ostvarenog odnosa broja osiguranika i broja penzionera realno je samo u periodu nakon konsolidacije fondova, odnosno od 2008. godine do danas, jer su pre toga osiguranici različitih kategorija ostvarivali prava u različitim fondovima. U 2008. bilo je 1,8 radnika na jednog korisnika penzije, da bi 2013. godine taj odnos bio smanjen na 1,4 prema jedan, što je u Srbiji najniža granica koju smo ostvarili. Od 2014. počinje postepeno poboljšanje, da bi u 2019. dostigli odnos od 1,6 osiguranika na jednog penzionera. U odnosu na države u regionu Srbija je u grupi od tri države sa najpovoljnijim brojem osiguranika i korisnika.\nPre desetak godina dotacije PIO Fondu iz državne kase bile su gotovo 50 odsto. Šta se danas dešava?\n– Povećanje naplate izvornih prihoda Fonda odražava se na smanjenje učešća transfera iz budžeta Republike u finansiranju obaveza Fonda, koji su 2012. godine činili 48,2 odsto naših prihoda, odnosno 7,1 procenata BDP. Prošle godine njihovo učešće smanjeno je na 25,3 odsto što čini 3,1 procenta BDP. Fond obezbeđuje tri četvrtine sredstava, a preostalo država iz budžeta. Iako je verovatno da će u 2020. godini, kao posledica pandemije, učešće transfera biti više od prvobitno planiranog, već od sledeće očekujemo nastavak pozitivnog trenda smanjenja. U svakom slučaju, isplata penzija je sigurna i redovna.\nTo znači da je naplata doprinosa bolja u odnosu na prethodni period.\n– Naplata od 2012. godine ima izrazito pozitivan trend i od 51,1 odsto koliko su doprinosi učestvovali u prihodima Fonda 2012. godine, u 2019. su činili 74,6 procenata. U toj godini njihov nominalni rast u odnosu na prethodnu iznosio je 12 odsto. Konstantan rast naplate doprinosa obezbedio je, s jedne strane smanjenje stope doprinosa u 2020. sa 26 na 25,5 procenata i to na teret poslodavaca, čime se značajno rasterećuje privreda, a sa druge strane smanjuje učešće transfera iz budžeta Republike.\nOd januara do marta tekuće godine, ostvareni doprinosi od osiguranika bili su viši za 9,3 odsto u odnosu na lane. U periodu od aprila do juna, kao posledica smanjene privredne aktivnosti, ostvarenje prihoda bilo je niže u odnosu na isti period prethodne godine. Uz postepeno poboljšanje naplate, u avgustu je njihov rast u odnosu na isti mesec lane viši za 3,4 odsto i realno je očekivati da će se, zahvaljujući preduzetim merama Vlade naplata do kraja godine vratiti u planirane okvire.\nKako se Fond snašao u novonastaloj situaciji isplate penzija po jednom čeku\n– Zahvaljujući svim prethodnim merama Vlade, koje su omogućile ekonomsku stabilnost i fiskalnu disciplinu, bilo je moguće i održivo da se pređe na celovitu isplatu penzija i za kategoriju zaposlenih, koji čine 84,36 odsto ukupnog broja korisnika i za koje se mesečno, u bruto iznosu, izdvaja 47,6milijardi dinara. Većina penzionera je veoma zadovoljna ovim načinom koji je svakako racionalniji, efikasniji i efektivniji.\nDa li postoji prostor za jednokratnu pomoć penzionerima i u narednih godinu dana?\n– U ovom momentu je još uvek rano govoriti o mogućnostima o tome, jer će bilansne mogućnosti i budžeta i Fonda tek biti procenjivane na osnovu finansijskih rezultata za prvih devet meseci ove godine. Jednokratna pomoć svim korisnicima redovno se isplaćuje od 2016. i za pet godina po tom osnovu do sada je isplaćeno 38,3 milijarde dinara, što je ukupno po penzioneru 22.000 dinara. U skladu sa Zakonom o PIO, ova isplata vrši se u iznosu koji utvrdi Vlada, vodeći računa o snazi nacionalne ekonomije i finansijskim mogućnostima Fonda.\nKoliko je realno povećanje penzija u poslednjih 10 godina?\n– Zahvaljujući usklađivanju pennzija u januaru 2020. godine, kada su povećane za 5,4 odsto i stabilnom kretanju inflacije, što je jedan od pokazatelja pozitivnih ekonomskih trendova, za očekivati je da će njihova realna kupovna moć i u 2020. porasti za više od tri procenta.\nUkupno povećanje u poslednjih 10 godina za sve one koji primaju penziju do 35.840 dinara, odnosno koji uz ček dobijaju i novčani iznos kao uvećanje, je do 37,5 procenata. To znači da penzioner koji je imao 20.000 dinara 2012. imaće 27.499 dinara u 2021. godini. Svi ostali u istom periodu imaju uvećanje 30,9 odsto, što znači da onaj koji je pre osam godina imao 30.000 od januara će dobijati 39.284 dinara.\nZahvaljujući uspostavljenoj fiskalnoj disciplini, obezbeđen je stalni rast visine penzija kroz redovna usklađivanja, a takođe su uvedene i dodatne isplate penzionerima, ali bez narušavanja održivosti sistema. Prema tome, na održiv način se unapređuje rast standarda penzionera. Podsećamo da su penzije u 2018. godini realno porasle za 3,8 procenta, a u 2019. godini za 2,3.\nPrethodni tekstGRUZIJSKI SVEŠTENICI: Srbi, političke stranke su se digle PROTIV BOGA! Čuvajte porodične vrednosti!\nSledeći tekstKRAJ JEDNE ERE: Miloš Degenek napušta crveno-bele!\n(VIDEO)TRAMP: Rešio sam Kosovski problem za 20 min!\nTrampov skup u NebraskiDonald Tramp, predsednik Sjedinjenih Američkih Država, sinoć je u Nebraski održao predizborni skup, gde se...\nU Srbiji 137 novozaraženih, jedna osoba preminula\n25 juna, 2020 0


EMS uvela SAP-ovo rešenje za elektronske nabavke › Made-in-Germany.rs\nEMS uvela SAP-ovo rešenje za elektronske nabavke\nAkcionarsko društvo „Elektromreža Srbije“ (EMS) prvo je u Srbiji uvelo „SAP Sourcing rešenje“ za sprovođenje elektronskih javnih nabavki, odnosno tendera i licitacija.\nRukovodilac Sektora za nabavke u EMS-u Stevan Bucek je objasnio da „SAP Sourcing“ u svakom trenutku pruža ažurirane izveštaje za svaku javnu nabavku, kao i asposlutno sve informacije u vezi sa nabavkama, počev od toga ko je odgovrno lice, u kojoj fazi je postupak, koja je planirana vrednost, ko su ponuđači, koje su cene i uslovi, pa sve do samog ugovora koji je potpisan.\n– Tako kompletirani izveštaj pojednostavljuje celokupan proces, ubrzava ga i obezbeđuje njegovu transparentnost na kojoj EMS insistira u svom poslovanju u svim oblastima, a naročito u oblasti javnih nabavki – rekao je Bucek, a prenosi agencija „Tanjug“.\nU saopštenju EMS-a se podseća da je Zakon o javnim nabavkama, koji je donet 2012, a primenjivao se od 1. aprila 2013, propisivao da su naručioci čija ukupna vrednost javnih nabavki prelazi 700 miliona dinara na godišnjem nivou, u koje je spada i EMS, u obavezi da primenjuju elektronski sistem nabavki, ali da je ova obaveza ukinuta izmenama tog zakona od 4. avgusta 2015. godine.\nNemačka uvela licence za strimere\nNemačko rešenje za blokadu reklama na mobilnom\nOd MiG na 10/03/2017 / Energetika, Informatika, Investicije, Trgovina, Usluge / Ostavite komentar\nNova fabrika Kontinentala u Subotici\nNovi ciklus zapošljavanja u "Leoniju"


Ručno pletena odeća iz Sirogojna danas je prepoznatljiva po pejzažnim motivima, prikazima zlatiborske prirode raskošnih boja, uglavnom vezenim na odevnim predmetima. Malo je poznato da se ovi motivi, plod ideje i kreacije Dobrile Vasiljević Smiljanić, javljaju tek 80-tih godina prošlog veka, posle geometrijskih i floralnih motiva karakterističnih za 70-te.\nTradicija u novom obličju\nModele iz 70-tih odlikuje korišćenje tradicionalnih motiva sa tkane odeće, ćilima, torbica i slično, uglavnom tipičnih za zlatiborski region, kao i posebne tehnike pletenja i kukičanja. Ovi tradicionalni motivi i tehnike izrade kombinovani su sa islandskom vunom i aktuelnim krojevima zapadnoevropske mode.\nNeprolazni Sirogojno džemper\nImajući u vidu istorijat i gotovo kultni status Sirogojno proizvoda, kao i vrhunski kvalitet koji je garant dugogodišnjeg trajanja, neki od modela nastali pre više decenija su i dalje u ponudi. Najveći deo ove posebne ponude predstavljaju svakako kreacije Dobrile Vasiljević Smiljanić iz različitih perioda, ali su uključeni i radovi mladih kreatora inspirisani Dobrilinim stvaralaštvom.


Konferencija za novinare novinara Stefana Cvetkovića | Medija centar Beograd\nUtorak, 19/6/2018, 13:00, I sprat\nCvetković: Otele su me tri osobe, ja sam se javio policiji\nStefan Cvetković, novinar iz Bele Crkve, obratio se javnosti tvrdeći da su ga tri osobe otele u sredu uveče, od kojih je jedna imala oružje i značku koja je podsećala na policijsku, dodavši da nije bio tučen niti maltretiran.\nKako je objasnio, osoba s oružjem nije imala masku, dok su ostali bili pod maskama i odveli ga u automobil.\n"Nema borbe, nema razgovora. U jednom trenutku zvoni telefon i iz mog džepa jedan od njih vadi telefon i stavlja na uvo, otaljavam razgovor sa prijateljem. Prebacuju me u drugo vozilo koje ima klizeća vrata i koje se zaustavlja na peščani teren", priča Cvetković.\nOn smatra da su ga prevezli na lokaciju koja se nalazi u Beloj Crkvi.\nNakon ulaska u prostoriju, kaže Cvetković, jedna od osoba pita la ga je: Da li si svestan šta radiš?\n"Akcenat mi deluje kao slovenački", kaže on i dodaje da je tokom boravka u prostoriji čuo nadletanje helikoptera.\nPosle nekog vremena Cvetković kaže da su ga otmičari pitali gde žele da ga odvedu.\n"Ostavili su me blizu mesta gde sam tražio. Tražili su da pet minuta ne skidam kapuljaču ako želim da živim", kaže on.\nCvetković naglašava da ga policija nije pronašla već da je on pozvao policijskog službenika čiji broj zna napamet.\n"Dolazi za minut i u vozilu MUP-a me dovoze do SIV-a, u kabinet (državne sekretarke u MUP) Dijane Hrkalović. Tu su bili ljudi, kako su rekli, koji su radili na slučaju. Razgovarali su sa mnom četiri, pet sati, ponašanje svih je bilo profesionalno", kaže on\nDodaje da ga je pregledala ekipa Hitne pomoći i da mu je data hrana, a da je posle odveden na Vojno-medicinsku akademiju gde ga, kako kaže, smeštaju u apartmanski deo.\n"Rečeno mi je da bi zbog istrage i zdravstvenog stanja bilo bolje da tu ostanem neko vreme.", kaže Cvetković i dodaje da se u međuvremenu čuo sa ocem.\nCvetković je rekao da od ponedeljka uveče ima policijsko obezbeđenje 24 sata, a na početku konferencije se zahvalio celokupnoj javnosti, kao i strukovnim udruženjima i kolegama.\nCvetković je rekao da pokušava da spreči upliv politike u taj slučaj i rekao da treba da bude sramota sve one koji su pokušali da zloupotrebe taj događaj.


Četvrtina domaćinstava sa decom i dalje, godinu i po dana od početka pandemije, kuburi sa smanjenim prihodima, a uglavnom se radi o smanjenju od 30 odsto, rekla je predstavnica Unicefa u Srbiji Ana Prodanović.\nOna je, predstavljajući rezultate ankete koju je UNICEF sproveo, navela da je istraživanje sprovedeno u tri talasa pandemije i da su u prvom talasu učestvovala 1.832 domaćinstva, u drugom 1.061, a u trećem 745.\n“Četvrtina domaćinstava, takođe, prijavljuje neplanirane izdatke, koji se u trećem talasu najviše odnose na zdravstvene troškove, za razliku od prethodnih talasa, kada se novac neplanirano trošio na sredstva za higijenu”, naglasila je Prodanović.\nČak 59 odsto domaćinstava sa decom trenutno troši ušteđevinu, trećina uzima pozajmice, a tri odsto prodaje imovinu.\nO porastu prihoda u trećem talasu najčešće se izjašnjavaju domaćinstva sa najvišim primanjima, dok se u južnoj i istočnoj Srbiji beleži najveći broj procenat domaćinstava sa ekonomskim poteškoćama, napomenula je Prodanović.\nDragana Jovanović Arijas, iz Tima za socijalno uključivanje i smanjenje siromaštva Vlade Srbije, istakla je da rizik od siromaštva 2020. godine nije povećan u odnosu na 2019, već je smanjen za 1,5 odsto.\nIpak, u najvećem riziku od siromaštva su deca do 18 godina, mladi do 25 godina i porodice sa većim brojem dece.


MILKOVIĆ: Nišanija je trebalo da dočeka i predsednik Srbije - InfoVranjske\nMILKOVIĆ: Nišanija je trebalo da dočeka i predsednik Srbije\n„Šteta je što poseta Bujara Nišanija nije bolje iskorišćena.\nMislim da je greška što predsednika Albanije nije u Beogradu primio i predsednik Srbije“, komentariše Miodrag Milković, šef bujanovačkog odbora Ujedinjene seljačke stranke (USS).\n„Njega je u Bujanovcu sačekao predsednik Koordinacionog tela u ime države.\nJa ne sporim da je KT važna institucija, ali mislim da je sve to trebalo organizovati na višem nivou“, smatra Milković.\nARSIĆ: Imamo identične stavove\nOn dodaje da sa političkog aspekta ova poseta može imati veliki značaj za napredak srpsko-albanskih odnosa.\n„Posebno pozdravljam Nišanijevu najavu ekonomske saradnje sa jugom Srbije, kao i saradnju u kulturi i obrazovanju“, kaže Milković.\nOn organizatorima skupa jedino zamera što doček albanskog predsednika nije organizovan na trgu, gde ima više prostora, nego na ulici ispred zgrade opštine.\nPredsednik Albanije Bujar Nišani je prvi predsednik Albanije koji je posle 69 godina došao u posetu Srbiji.


Naslovna » Obrazovanje » Državno obrazovanje » Učenički domovi » Dom učenika srednjih škola Jelica Milovanović Beograd\n011 3245 057, 011 3304 802\nDom učenika srednjih škola “Jelica Milovanović” je vaspitna ustanova koja obezbeđuje: smeštaj, ishranu, uslove za učenje, kulturno-zabavni i sportski život, kao i druge zajedničke potrebe učenika koji pohađaju školu van mesta stalnog boravka.\nObjekti Doma su građeni pre oko 70 godina i od tada su imali različite ali vrlo bliske namene i delatnosti, slične sadašnjoj. U određenim periodima ovde su bili smešteni: Domaćinska škola, Internat za zanatske i trgovačke majstore, Dom za nezbrinutu decu, Baletska škola i sl. Od 1947. godine objekti su integrisani i rade kao jedna ustanova i pod imenom “Dom učenika Jelica Milovanović”.\nOd tada ova ustanova je, korak po korak, gradila i ulagala u stvaranje tradicije i ugleda koje sada poseduje. Ta tradicija se ostvarivala najviše kroz mnogo generacija vrednih i talentovanih učenika koji su boravili u našem Domu i ostavljali svoj lični pečat, i kroz sećanja i priče nosili nas još dugo u sebi. Ta tradicija se gradi i danas i preko stalnih ulaganja u opšte uslove stanovanja. U zadnjih nekoliko godina uz pomoć Ministarstva prosvete i nauke uložena su značajna sredstva za adaptacije sva tri objekta kako bi se dostigao standard stanovanja na višem nivou.\nDom učenika “Jelica Milovanović” je jedan od najnaprednijih i najkvalitetnijih domova i za svoje uspehe u radu je dobio zvanično priznanje – “Svetosavsku Pohvalnicu” za najbolju ustanovu 2002. godine.\nDom učenika srednjih škola “Jelica Milovanović” danas ima tri međusobno odvojena objekta, locirana u strogom centru grada. Svaki objekat pored učeničkih soba ima učionice za učenje, klubove za druženja i slobodne aktivnosti. Postoji i kompjuterska učionica za potrebe učenika, zatim biblioteka sa oko 10.000 knjiga i fiskulturna sala.\nDom raspolaže sa kompletno opremljenom kuhinjom sa savremenim uređajima za pripremanje hrane, a 2011. godine renovirana je trpezarija Doma koja je klimatizovana ….\nIzdavanje hrane se vrši linijski u vidu samoposluživanja, a u vreme izdavanja obroka u trpezariji se nalazi dežurni vaspitač koji vodi računa o redu, miru i kulturi ponašanja učenika.\nbeograd dom jelica konkurs milovanović učenilki 2011-03-02\nPrethodni: Dom učenika poljoprivredne škole Padinska skela – Beograd\nSledeći: Dom učenika srednjih škola – Niš


Lakušić: Na Cetinju teče nevidljiva čokolada, a u Podgorici zidaju virtuelno Gradsko pozorište – DNP\nKakva se predizborna farsa DPS-a u liku glavnog junaka monodrame apsurda, Slavoljuba Stijepovića, odigrala na svega neki dan pred izbore, najbolji primjer je njegovo komično bacanje dvije tri lopate maltera na kamen temeljac Gradskog pozorišta, izjavio je član predsjedništva Demokratske narodne partije, Zoran Lakušić.\nI to na istom mjestu, dodaje Lakušić, u Podgorici, gdje su nekulturni režimski nalogodavci srušili kultno zdanje kina “Kultura”, koje je trebalo zaštititi od primitivaca, kao kulturni spomenik Crne Gore.\n„Pritom zahvaljujući premijeru i Migu Stijepoviću zgrada Gradskog pozorišta nema status čak ni Skadra na Bojani, pošto nema šta ni da se ruši, jer se opet samo postavlja jedan isti, već položeni kamen temeljac, svjedok lažnih obećanja DPS-a i namjerno propalih tendera za izgradnju. Jeftino političko blefiranje Stijepovića toliko je providno i degutantno da prevazilazi mjere dobrog ukusa u njegovom pokušaju zamajavanja građana “epohalnim” gradnjama u nedjelji pred izbore.\nA da je Živko Nikolić živ, nakon odgledanog video-snimka bacanja maltera, odmah bi mu povjerio glavnu ulogu u filmu “Zidanje kamena temeljca”, da Migo stigne do Kana, ali i Pari Sen Žermena“, smatra Lakušić.\nPrema njegovim riječima postavljanje kamena temeljca Gradskog pozorišta dosad su trenirali i Mugi i Migo, i premještali mu lokacije po Glavnom gradu, ali nove zgrade Gradskog nema pa nema. „Zato nek Stijepović pobratimi kamen temeljac Gradskog s kamenom temeljcem nepostojeće fabrike čokolade na Cetinju, praveći sliku režimskog blefiranja: na Cetinju teče nevidljiva čokolada, a u Podgorici zidaju virtuelno Gradsko pozorište.“\n„Ali i ovo političko betoniranje kamena temeljca Gradskog, i brojni drugi predizborni trikovi aktuelnog režima, trajaće još kratko, do 16. oktobra, kad će opozicija, predvođena Demokratskim frontom, preuzeti vlast. Ali i istinsku, a ne lažnu brigu o kulturnim vrijednostima i institucijama Crne Gore, pa će izgraditi i toliko čekano zdanje Gradskog pozorišta u Podgorici“, poručuje Lakušić.


Notorious: Intel vidi računare pametnije od ljudi\nIntel-ov šef tehnologija, Justin Rattner, naveo je u svojoj uvodnoj reči na forumu, da napredak u tehnologijama ima sve izglede da omogući da se predviđanja prema kojima bi se pojavile mašine koje su inteligentnije od čoveka ostvare ranije nego što se to mislilo.\nRattner je svoje stanovište bazirao na ideji o tehnološkoj singularnosti ili rapidnom progresu, koju je kreirao inovator i stručnjak za veštačku intelgenciju Ray Kurzweil. U blogovima i govorima, Kurzweil navodi da veruje da inteligencija mašina može da nadvlada inteligenciju čoveka.\nOn takođe navodi da veruje da su tehnološke promene tako brze i duboke da će dovesti do besmrtnih softverski baziranih ljudi i ultravisokih nivoa inteligencije. Najopštija ideja singularnosti je bazirana na veštačkoj inteligenciji, ali ona ide i dalje, navodi se sa Singularity instituta za veštačku inteligenciju, baziranom u mestu Palo Alto. Ona takođe uključuje međuveze mozak-računar kao i genetski inženjering.\nKroz video diskusiju na forumu, Kurzweil je naveo da mašine komuniciraju jedna sa drugom brzinama od milijardi bitova u sekundi. Sa druge strane, ljudski neuroni šalju signale maksimalnom brzinom od 150 m/s. Isto tako većina ljudskih neurona može da ide brzinom od maksimalno 200 puta u sekundi, dok poređenja radi, brzine u modernim računarima su oko 2GHz, što je razlika od 10 miliona puta.\nNa istom događaju, Tan Le, predsednik i su-osnivač kompanije Emotiv Systems, demonstrirao je primer interfejsa mozak-računar. Emotiv, bazirana u San Francisco-u koristi međuvezu mozga i elektroencefalografije ili EEG tehnologiju. Mozak-interfejs tehnologija funkcioniše na prinicipu pronalaženja električnih aktivnosti mozga određene osobe i njihove obrade tako da računar prima komande direktno iz mozga.\nOvo se dešava posmatranjem električnih impulsa koji se emituju iz moždanih ćelija osobe ili neurona preko EEG, ne-invazivne tehnologije. Ovi imulsi se šalju kroz kompanijin EPOC uređaj koji može da detektuje 30 različitih emocija, izraza lica i radnji. Rattner je u svojoj uvodnoj reči govorio i o istraživanjima koja kompanije Intel sprovodi u ovoj oblasti.\nOn navodi da istraživači rade na svojim sopstvenim verzijama transformatora kao što su oni koji vrše transformaciju od vozila u robota koji govori. Kompanija vrši istraživanja o malenim robotima nazvanim „catoms“ koji mogu da menjaju formu uređaja. Prema kompaniji Intel, ovi catom-i mogu da promene oblik računara tako da on izgleda kao džepni računar i zatim da ga promene u uređaj oblika slušalice koji će se koristiti kao mobilni telefon. Sve ovo deluje kao naučna fantastika barem za sada.\nZatim, tu su i roboti. Rattner je prilikom svog izlaganja prikazao dva prototipa robota koji su razvijeni od strane kompanije Intel, a koji koriste percepciju, manipulaciju i veštačku inteligenciju. Rattner je demonstrirao kako jedan robot može da oseti objekat pre nego što ga dodirne. Druga demonstracija je prikazala robota koji prepoznaje lica, razume komande i izvršava ih. Prema navodima Rattner-a svi ovi eksperimenti se još uvek nalaze u ranoj fazi razvoja ali da treba očekivati rezultate u budućnosti.


Sam sebe izbo nožem\nMuškarac (36) zadobio je teške telesne povrede od uboda nožem u subotu u 9.50 sati u Ulici Mite Stajića u Borči.\nSuprugu iz Srbije ugušio rukom\nSlučaj ubistva Aleksandre S. (22), poreklom iz Srbije, koju je u Beču ubio suprug Herbert S. (41), još izaziva pažnju javnosti u Austriji. Kako navode tamošnji mediji, obavljena je...\nObračun noževima u centru Beograda: Mladić (19) u teškom stanju\nDva mladića (19) izbola su se noževima u centru Beograda, a jedan od njih je u teškom stanju i trenutno je na operaciji.\nMušterija zaklao taksistu\nUprkos borbi, lekari nisu uspeli da spasu život taksiste Čedomira Popovića (61) iz Šapca, koji je preklan tokom vožnje u noći između nedelje i ponedeljka, pa je nesrećni čovek preminuo na...\nBeograd: Doček Srpske NG kao na Divljem zapadu\nDve osobe su povređene vatrenim, a jedna hladnim oružjem sinoć u Beogradu, dok je u protekla 24 sata zabeležen povećan ukupan broj intervencija Hitne pomoći.\nUbistvo i pokušaj ubistva maloletnika dogodilo se u noći između nedelje i ponedeljka, sat vremema posle ponoći u Ulici Dimitrija Tucovića u Vršcu, pišu beogradski mediji.\nAleksinac: Čovek izboden na smrt, uhapšen osumnjičeni\nNiška policija je uhapsila A. M. (20) iz Aleksinca, zbog sumnje da je izvršio krivično delo teško ubistvo, saopštio je MUP.


Borba obojena LJUBIČASTO: Zgrade u Beogradu i "možda" Nišu u znak podrške\nPočetak/Društvo/Borba obojena LJUBIČASTO: Zgrade u Beogradu i „možda“ Nišu u znak podrške\nMaja Vodeničarski15. maja 2020.\nFoto: Narodno pozorište Niš 2019. god\nNišlijka Jovana Cvetković, predsednica HAE Srbija nada se da će u Nišu i ove godine biti sluha da jedna od zgrada bude osvetljena ljubičastom bojom, što jeste već utvrđena i lepa praksa kada se obeležava 16. maj – Svetski dan hereditarnog angioedema (HAE).\nOvo je retka bolest koja izaziva čestu pojavu teških otoka koji mogu zahvatiti bilo koji deo tela, pa i unutrašnje organe, a nastaju zbog urođenog nedostatka jednog proteina u krvi – C1 inhibitora. Bez pravovremene dijagnoze i odgovarajuće terapije, smrtnost od HAE dostiže i 30 odsto.\nŠefica Kabineta za imunološku dijagnostiku KC Niš dr Dušanka Marković i članica Komisije za lečenje urođenih bolesti metabolizma RFZO ističe da je najvažnije da se terapija kod pacijenata s HAE primeni bez odlaganja – odmah kada pacijent oseti da se prvi simptomi pojavljuju. Zbog toga je, rekla je dr Marković, sledeći korak u lečenju HAE decentralizacija primene lekova kako bi svaki pacijent što pre imao dostupnu terapiju.\nPolovina pacijenata sa HAE još uvek živi bez dijagnoze, terapija za HAE od 2017. godine dostupna i Srbiji.\nS obzirom na to da pacijenti koji boluju od ove bolesti godinama zbog svojih simptoma godinama ostaju neprepoznati i neadekvatno se leče od alergije, astme, upale slepog creva i sličnog, udruženja širom sveta obeležavaju 16. maj kako bi se podigla svest o ovom oboljenju u javnosti, kako opštoj, tako i stručnoj.\nSutra 16. maja Avalski toranj, Narodna skupština, palata Albanija, most na Adi, most Gazela, Brankov most i Novi železnički most u Beogradu biće osvetljeni ljubičastim svetlom.\n„Prošle godine je bila osvetljena zgrada Narodnog pozorišta u Nišu, nadamo se i sutra će. Lepo bi bilo da se ovo upriliči i za niški Klinički centar“, rekla je za Niške Vesti Cvetković.\nIz Kliničkog kažu da nisu u mogućnosti da organizuju ovako nešto.\n„Klinički centar nema ove svetleće topove u boji da organizujemo upravo ovo što se planira u Beogradu. Mi jesmo raspoloženi da to uradimo ali jednostavno nemamo te tehničke mogućnosti. Kada se obeležavao Dan osoba sa autizmom obojili smo svetlom zgradu, ali smo tada imali pomoć jedne privatne niške firme da se sve to organiuzuje“, rečeno je Niškim Vestima iz press službe KC Niš.\nHAE hereditarni angioedem Jovana Cvetković\nMINISTARSTVO ĆUTI: Oboleli od HAE i dalje bez terapije\nPacijenti „drugog reda“ vape za pomoć države


FEST u Kulturnom centru Novog Sada | TV KANAL 9 NOVI SAD\nNaslovna EMISIJE FEST u Kulturnom centru Novog Sada\n„Film 2018” ne predstavlja deo predstojećeg beogradskog FEST-a, istaknuto je na predstavljanju programa 47. po redu filmske manifestacije u Kulturnom centru, jer se dešava u Novom Sadu.\nPrema rečima Đorđa Kaćanskog, urednika filmskog programa KCNS, od 26. februara do 7. marta, u bioskopskoj sali KCNS-a biće prikazano 19 dugometražnih filmova, kao i četiri kratkometražna čiji su autori studenti Akademije umetnosti.\nPred publikom u Novom Sadu naći će se „Skver” u švedsko-nemačko-francusko-danskoj koprodukciji, te američki filmovi „Oblik vode” i „Tri bilborda ispred Ebinga u Misuriju”, a sam festival u KCNS-u otvoriće remek-delo animacije iz Danske pod nazivom „Neverovatna priča džinovske kruške”.\nKaćanski je naglasio da se “Film 2018” može pohvaliti izuzetno kvalitetnom filmskom opremom koja garantuje kvalitetnu projekciju. Pri odabiru filmova vođeno je računa da budu obuhvaćeni mnogi aspekti ovogodišnjeg FEST-a.\nPrethodni tekstHemijski vikend na PMF-u\nSledeći tekstZa bezbednost mladih na internetu


Nehamer je bolji kancelar od Sebastijana Kurca – Čivijaš Radio Šabac\nNehamer je bolji kancelar od Sebastijana Kurca\nAustrijanci smatraju da je novi kancelar Karl Nehamer bolji šef vlade od svog prethodnika Sebastijana Kurca, pokazuje istraživanje javnog mnjenja televizije ATV.\nPrema tom istraživanju 29 odsto ispitanih je kazalo da Nehamer bolje obavlja zadatke kancelara od Kurca.\nNa drugoj strani svega 13 odsto zastupa stav da je Kurc, koji se povukao iz politike tokom prošlog meseca, bio bolji kancelar od Nehamera.\nPored toga 39 odsto ispitanih tvrdi da su Nehamer i Kurc isti po pitanju vođenja vlade.\nZanimljivo je da najmanje onih koji misle da je Nehamer bolji kancelar od Kurca upravo u redovima pristalica Narodne partije Austrije (OVP).\nTako svega 35 odsto smatra da je aktuelni lider OVP Nehamer bolji od Kurca na mestu kancelara.\nNa drugoj strani čak 46 odsto pristalica Zelenih i Neos-a smatra Nehamera boljim šefom vlade, a kod birača Socijaldemokratske partije (SPO) taj broj je na 51 odsto.\nKada je reč o Slobodarskoj partiji (FPO) svega devet odsto smatra Nehamera boljim kancelarom i jedna trećina tvrdi da je Kurc bolje obavljao posao šefa vlade.\nIstraživanje, kako ističu autori, pokazuje da je Nehamer imao dobar start na novoj funciji, ali da je za mnoge i dalje nepoznanica, jer svaki peti ispitani nije mogao da odgovori na pitanje da li je on bolji kancelar od svog prethodnika Kurca.


Na ovim graničnim prelazima su ogromne gužve - BIGportal.ba\n5 Avgusta, 2019 5 Avgusta, 2019 099\nPojačan saobraćaj vozila bilježi se u oba smjera na graničnim prelazima Gradiška i Gradina, na izlazu iz BiH na graničnom prijelazu Deleuša, kao i na ulazu na graničnom prelazu Doljani. Na ostalim graničnim prelazima, zadržavanja za sada nisu duža od 30 minuta, saopštavaju iz BIHAMK. Pojačan je saobraćaj vozila i…\nPojačan saobraćaj vozila bilježi se u oba smjera na graničnim prelazima Gradiška i Gradina, na izlazu iz BiH na graničnom prijelazu Deleuša, kao i na ulazu na graničnom prelazu Doljani.\nNa ostalim graničnim prelazima, zadržavanja za sada nisu duža od 30 minuta, saopštavaju iz BIHAMK.\nPojačan je saobraćaj vozila i na ostalim putevima u BiH, posebno u gradskim centrima.\nZbog sanacionih radova na autoputu A-1 Podlugovi-Sarajevo sjever, u dužini od dva kilometra, vozila saobraćaju dvosmjerno.\nNa magistralnom putu M-17 Zenica – Nemila kroz tunel Vranduk II saobraća se naizmjenično, jednom trakom. Zbog povremeno pojačanog prometa vozila tokom dana, na ovoj dionici moguće je formiranje dužih kolona u oba smjera. Na zaobilaznici kroz naselje Tetovo (R-445 Nemila-Tetovo-Zenica) zabranjen je saobraćaj za teretna vozila čija ukupna masa prelazi 7,5 tona.


Vardi: "Bez Sanderlenda ne bi bilo ni titule" - Sportske.net\nVardi: "Bez Sanderlenda ne bi bilo ni titule"\nNapadač Lester Sitija, otkrio je koji je to trenutak bio ključan u iznenadnom osvajanju Premijer lige ove sezone.\nRanijeri na klupi Italije?!Lester ušao u trku za igrača koga želi pola Evrope!U Lesteru bolnice rade prekovremeno!Vardi vodio Lester do pobede u istorijskoj noći na King Paueru!Brojke i slova ugravirani, pehar za Lester je spreman\nLester je šampion, prošlo je nedelju dana od kada je taj podatak i zvaničan, a jedan od najzaslužnijih za bajkovit podvig kluba iz Istočnog Midlandsa je svakako i jedan od najboljih strelaca ove sezone u Premijer ligi, Džejmi Vardi.\nVardi je u intervjuu za britanski "Miror" izjavio da je klučni momenat u fantastičnoj sezoni "Lisica" bio onaj dana kada je maestralni Klaudio Ranijeri odlučio da, nakon poraza u nadoknadi vremena od Arsenala na "Dan zaljubljenih", timu da sedmodnevni odmor!\nVećina fudbalera je tih iznenadnih sedam dana pauze iskoristila kako bi se sa svojom porodicom odmorila u Dubaiju. Igrom slučaja, nešto slično je uradio i Sem Olerdajs, pa su se i fudbaleri Sanderlenda tada našli u Ujedinjenim Emiratima, samo što su za razliku od "Lisica" momci "Velikog Sema" naporno radili.\nNakon tih sedam dana odmora, Ranijerijevi momci su ostvarili niz od 11 vezanih mečeva bez poraza, pobedivši u čak osam navrata, na taj način obezbedivši malo očekivanu titulu.\n"To je bila sjajna ideja našeg trenera. Otišao sam u Dubai i sećam se da sam odmarao na ležaljci i to u istom hotelu u kome su fudbaleri Sanderlenda trčali niz plažu, vežbajući.\nZa mene je to što sam se odmarao, dok su oni trenirali bilo zaista lepo.\nTo se sjajno odigralo po nas, kako nijedan tim u tom trenutku nije imao sedmodnevnu pauzu. Mi smo tamo bili da se opustimo sa porodicom, i to smo svi i uradili", rekao je Vardi.\nOdmor je došao nakon perioda u kom su "Lisice" odmerile snage sa nekim od najačih timova Premijer lige. Najpre su savladali Liverpul sa 2:0, zahvaljujući golčini upravo Džejmija Vardija, a onda su i na sjajan najčin deklasirali Mančester Siti, i u gostima trijumfovali rezultatom 3:1, što je u tom trenutku ubedilo Ranijerija da je titula ipak realnost.\n"Meč sa Mančester Sitijem je bio onaj u kom niko od nas nije očekivao ništa, ali mi smo na kraju zasluženo pobedili sa 3:1 i mislim da je to pokazalo nekim timovima da mi jednostavno nećemo početi da gubimo i na kraju potpuno izbledimo i nestanemo. Mi smo bili tu gde jesmo, i nismo nameravali da se pomeramo.\nTe tri utakmice su bile od ogromnog značaja. Uzeli smo tri poena na Etihadu nakon tri osvojena boda kod kuće protiv Liverpula, a potom je došao i šamar na kraju utakmice sa Arsenalom, i poraz. Ali način na koji smo nastupali tada, je pokazao koliko dobro igramo.\nOdmah nakon te utakmice, šef je video koliko bi mi svi dali jedan za drugog i koliko smo uložili u tu utakmicu, i kako smo ispali iz FA Kupa, dao nam je nedelju dana da kompletno zaboravimo sve i ponovo napunimo baterije.\nDobar deo nas je u Dubai otišao kao tim, i mislim da je činjenica što je i pomislio da to uradi, pokazala šta on misli o nama kao timu. To što smo dopunili baterije i vratili se jači bio ključan deo u osvajanju lige", izjavio je Vardi u intervjuu za "Miror".\nOn se dotakao i Lige šampiona, a veruje da će njegov tim nastaviti da iznenađuje i u najelitnijem fudbalskom takmičenju u Evropi.\n"Mi smo sebe u oveu situaciju doveli svojim igrama, pa ne vidim zašto bi se to promenilo i kada je Liga šampiona u pitanju? Za nas se sve sjajno završilo, pa se nadamo da će se i u buduće biti tako", dodao je momak koji je u ovoj sezoni do sada postigao 24 pogotka i samo jedan gol je od prvog mesta koje drži napadač Totenhema Hari Kejn.


Prezadovoljni profesori i učenici realizacijom projekta "Primenjeno znanje je moć" - Pirot Plus Online\n18. oktobar 2017. 13:00 Društvo Pirot Plus Online\nSrednja stručna škola privodi kraju projekat „Primenjeno znanje je moć“ koji realizuje preko Lokalnog plana akcije za decu Grada Pirota. Ovog vikenda druga grupa učenika je sa svojim profesora bila u Dojkincima gde su brali bilje, estrahovali eterična ulja, pravili sapune i uzorkovali vodu.\nUčenik Dušan Ristić kaže da su utisci odlični jer su imali priliku da u predivnom prirodnom ambijentu uz pomoć profesora prave sapune i eterična ulja.\nSaška Bećirović ističe da je sve bilo dobro i da su sa profesorima imali dobru saradnju, a pored toga što su videli kako se pravi sapun profesori su im ukazali na mogućnost da kasnije mogu sami od toga pokrenu privatan posao.\nDušica Živković, sekretar Škole, kaže da su prezadovoljni realuzacijom Projekta jer su dobili više od očekivanog. Prema reakcijama dece zaključili su da im je potrebno mnogo više praktične nastave i to na ovakav način, a po svemu sudeći ovaj Projekat će postati tradicija Srednje stručne škole.\nEvo i slika sa terena\nProjekat "Primenjeno znanje je moć"


Održana 15. sjednica Odbora za turizam, poljoprivredu, ekologiju i prostorno planiranje\nsrijeda, 29 novembar 2017 13:36\nOdbor za turizam, poljoprivredu, ekologiju i prostorno planiranje, na današnjoj sjednici, razmotrio je i podržao Predlog zakona o budžetu Crne Gore za 2018. godinu, u dijelu koji se odnosi na potrošačke jedinice: Ministarstvo održivog razvoja i turizma i Ministarstvo poljoprivrede i ruralnog razvoja.\nTokom rasprave bilo je riječi o budžetu većeg broja programa u okviru Ministarstava poljoprivrede i ruralnog razvoja i Ministarstva održivog razvoja i turizma.\nOdbor je ocijenio prihvatljivim Predlog zakona o budžetu Crne Gore za 2018. godinu u dijelu koji se odnosi na potrošačke jedinice Ministarstvo poljoprivrede i ruralnog razvoja i Ministarstvo održivog razvoja i turizma.\nOdbor je, u okviru tačke “Tekuća pitanja”, zauzeo stav da je potrebno održati konsultativno saslušanje povodom pitanja regulisanja toka rijeke Bojane. Takođe, konstatovao je da je potrebno održati konsultativno saslušanje povodom Konačnog izveštaja DRI o reviziji finansijskog izvještaja Javnog preduzeća „Regionalni vodovod Crnogorsko primorje“ Budva za 2016. godinu.\nOdbor je odredio i predstavnike koji će učestvovati na sastanku sa Nevladinom organizacijom “Udruženje za podsticanje suživota Korina”.


Srbija će igrati u podmlađenom sastavu na, a od "starijih" igrača u ekipi je samo kapiten Filip Filipović.\n"Ovo je prava prilika da vidimo šta možemo da očekujemo u budućnosti od tih mladih igrača. Ekipa Nemačke dolazi u punom sastavu, nemamo rezultatski pritisak i želimo da pobedom odemo kao prvoplasirani na završni turnir", izjavio je Filipović i zahvalio se svima koji su omogućili da državni tim bude domaćin u Kragujevcu.\nMladi golman Branislav Mitrović istakao je da je sezona "ubitačna" jer se igra u ritmu sreda-subota, ali da se umor zaboravi kada stigne poziv iz reprezentacije.\n"Većina momaka je u nedelju imala utakmice, ali sve to se stavi na stranu zbog Srbije, što se videlo i jutros na treningu. Spremni smo da damo 100 posto", poručio je Mitrović.\nSrbija u B grupi ima maksimalne četiri pobede, protiv Španije u Nišu (9:1) i Madridu (15:9), Nemačke u Hamburgu (19:10) i Rusije u Astrahanju (17:8).\nU poslednjem kolu 14. aprila u Kruševcu Srbija će dočekati Rusiju.\nZavršni turnir Svetske lige, na kojem Srbija brani titulu, igra se od 23. do 28. juna u Bergamu.


USPOSTAVLJANJE NOVOG EVROPSKOG SISTEMA ZA ODOBRAVANJE PUTOVANJA: Od sledeće godine za ulazak u EU biće potrebna "instant viza". Punoletni građani će ovu uslugu plaćati sedam evra, dok će za maloletne biti besplatna\nEvropski sistem za odobravanje putovanja (ETIAS) trebalo bi da postane kompletno operativan tokom 2022. godine nakon čega će građani iz više od 60 zemalja, među kojima je i Srbija, morati da apliciraju za dozvolu za ulazak u Šengen zonu. Pored Srbije ova odluka će važiti i za Sjedinjene Američke Države, Kanadu, Japan i druge države.\nDa bi ušli na teritoriju neke od zemalja EU, građani Srbije će prvo morati da popune online aplikaciju gde će ostaviti svoje lične podatke, podatke o pasošu, zemlju u koju prvo putuju, podatke o eventualnom kriminalnom dosijeu, boravku u ratnim područjima, kao i eventualnu zabranu posete određenim zemljama.\nPunoletni građani će ovu uslugu plaćati sedam evra, dok će za maloletne biti besplatna. Kada putnik jednom uđe u zemlju koju je naveo kao prvu destinaciju, moći će da putuje u bilo koju drugu zemlju članicu EU.\nIz Ministarstva za evropske integracije kažu da ova ideja postoji već pet godina, ali da će biti komplikovana za primenu. Cilj celog projekta jeste centralizacija podataka o ljudima koji posećuju zemlje Evropske unije kako bi se omogućila prevencija rizika.\nOko 97 odsto prijava bude odobreno automatski u roku od 96 časova, dok će o ostalim prijavama odlučivati nacionalne jedinice ETIAS-a.\n“Ovakav način centralizovane obrade podataka biće povezan sa različitim bazama, koje će pružiti dodatne podatke o podnosiocima prijava, čime će se smanjiti potencijalni bezbednosni i zdravstveni rizici po samu Evropsku uniju, njene građane i one koji u njoj borave”, dodaju iz Ministarstva.\nIzvor: Vebsajt Nove ekonomije, 23.10.2021.


STBIH MLADI – SINDIKAT RADNIKA TRGOVINE I USLUŽNIH DJELATNOSTI STBIH\nSTBIH Mladi Sarajevo: Podjela paketića mališanima iz naselja pogođenih poplavama\nSTBiH Mladi regije Sarajevo su uz pomoć HK i njegovih regija, koje podržavaju rad ove grupe, potrudili se da obraduju mališane koji žive u poplavama pogođenom dijelu Sarajeva. Na ovaj način su STBiH Mladi pokazali kako sindikalne aktivnosti izlaze i izvan okvira radnog mjesta, a sindikat može i treba biti tu uvijek.\nPosted on December 30, 2018 July 10, 2020\nSindikat radnika trgovine i uslužnih djelatnosti BiH – SEKCIJA MLADIH – IZVJEŠTAJ O RADU 2018. GODINE JANUAR – FEBRUAR Pisanje završnih izvještaja za 2017. godinu, te sumiranje rezultata Sekcije mladih Sindikata trgovine i uslužnih djelatnosti BiH; Analiza potreba mladih u lokalnim zajednicama, te kreiranje ideja i planova rada za 2018. godinu (po grupama); Održani […]\nPosted on December 30, 2017 July 10, 2020\nUVOD Sekcija mladih Sindikata trgovine i uslužnih djelatnosti BiH (STBIH Youth) je 2017. godinu počela redovnim izvještajima za 2016. godinu, te detaljnim planiranjem svojih aktivnosti za 2017. godinu, a nakon sastanaka sa grupama na nivou regija. Od 2017. godine se očekivalo da bude godina u kojoj će se stabilizovati odnosi unutar Sekcije mladih, […]


Američki Senat odobrio ulazak Crne Gore u NATO - Sputnjik Srbija\n00:06 29.03.2017 (osveženo 07:34 29.03.2017) Preuzmite kraći link\nAmerički Senat ratifikovao je Protokol o pristupanju Crne Gore u NATO. Rezolucija o članstvu Crne Gore usvojena je ogromnom većinom glasova senatora iz obe stranke. Njih 97 se izjasnilo „za“, dok su samo senatori Rend Pol i Majk Li bili protiv, javljaju „Vijesti“.\n„Senat je gotovo jednoglasno poslao jasnu poruku da stoji čvrsto uz Crnu Goru, a protiv zastrašivanja od strane Kremlja“, saopštila je za „Glas Amerike“ demokratska senatorka Džin Šahin.\n„Crnogorsko članstvo u NATO-u će ojačati Alijansu i istovremeno osnažiti demokratiju i nezavisnost Crne Gore. Sjedinjene Države su se uvek snažno zalagale za slobodu i demokratiju u Evropi i Senat je danas učvrstio pravo Crne Gore na samoopredeljenje“, naglasila je senatorka iz Nju Hempšira.\nSenator Lindzi Grejem, republikanac iz Južne Karoline, nakon ratifikacije Protokola kratko je za „Glas Amerike“ prokomentarisao ishod glasanja u Senatu: „Veliki dan za Crnu Goru i NATO, loš za Rusiju“.\nSenator Kris Marfi, demokrata iz Konektikata, rekao je da je uveren da će prijem Crne Gore da osnaži NATO.\n„Reč je o maloj zemlji sa veoma malom vojskom, koja, međutim, zauzima izuzetno važnu poziciju u svetu“, rekao je Marfi i ocenio da je Crna Gora spremna za članstvo.\nOn je dodao da mu je drago što je Senat podržao proširenje NATO-a ogromnom većinom.\n„Ulazak Crne Gore važan je i zbog daljeg jačanja stabilnosti Balkana, pogotovo ako se ima u vidu da Rusija želi da destabilizuje taj region, kako bi stvorila krizu u Evropi i za NATO“, naveo je Marfi, dodajući da su ruski državljani učestvovali u pokušaju državnog prevrata na dan parlamentarnih izbora u Crnoj Gori.\n„Navodna podrška Rusije pokušaju puča u Crnoj Gori ne sme da bude nagrađena tako što će NATO da okrene leđa zemlji koja je pokazala toliku hrabrost, suprotstavljajući se ruskoj agresiji“, rekao je republikanski senator iz Viskonsina Ron Džonson i dodao da je Rusija pod Vladimirom Putinom sve veća pretnja svojim susedima i svetskom miru.\n„Dok Rusija nastavlja da svojim potezima destabilizuju Evropu i svet, mi obavezno moramo da pošaljemo poruku snage i odlučnosti, odobravanjem članstva Crne Gore u NATO“, poručio je svojim kolegama republikanski senator.\nDžonson je ocenio da će crnogorsko članstvo da osnaži stabilnost u Evropi i da je Crna Gora pokazala da je posvećena Alijansi, te da je sprovela neophodne reforme.\nSenat je u ponedeljak, ogromnom većinom, usvojio proceduralnu meru kojom je rasprava o crnogorskom članstvu ograničena i senatorima omogućeno da se izjasne o protokolu.\nČlanstvo Crne Gore u NATO moraju da odobre svih 28 članica Alijanse. Nakon što predsednik SAD Donald Tramp stavi potpis na ratifikovani protokol o širenju saveza, ostaje da proceduru verifikacije okončaju još institucije u Španiji i Holandiji. Ostalih 25 članica je već kompletiralo taj proces.\nprotokol, Senat SAD, NATO, SAD, Crna Gora


CZIP: Stanje na Ulcinjskoj solani alarmantno, i pored obustave lov je prisutan - Vijesti.me\n"NASIPI SVE UGROŽENIJI"\nUpozoravamo da je stanje na Ulcinjskoj solani alarmantno, jer uprkos obustavi lova od strane Ministarstva poljoprivrede i ruralnog razvoja zbog ekstremnih vremenskih prilika, lov je uveliko prisutan, dok su nasipi sve ugroženiji zbog prisustva velike količine vode, koja je trebala biti odavno ispumpana, da su pumpe valjano radile, saopšteno je iz Centra za proučavanja ptica (CZIP).\n"S obzirom na trenutno stanje, budućem investitoru koji će htjeti da uloži u proizvodnju soli, trebaće velika investicija za renoviranje nasipa i pokretanje proizvodnje", istakli su iz CZIP-a.\nIz ove NVO su dodali da zajedno sa društvom "Martin Schneider Jacoby" pozdravljaju poziv šefa Delegacije Evropske unije u Crnoj Gori, Aiva Orava da se Ulcinjska solana zaštiti.\n"Još na prvoj Međunarodnoj konferenciji o zaštiti Ulcinjske solane održanoj u aprilu 2015. godine, zaključeno da Solana treba biti zaštićena na nacionalnom nivou kao i proglašena močvarom od međunarodnog značaja prema Ramsarskoj konvenciji. Ovi zaključci, potvrđeni su na drugoj konferenciji o zaštiti Solane održanoj u aprilu prošle godine, ali nisu ispunjeni", rekli su iz CZIP-a.\nPoručuju i da u slučaju da se Ulcinjska solana ne proglasi zaštićenim područjem, kao i močvarom od međunarodnog značaja, te ne nađe rješenje za njeno funkcionisanje s obzirom na njenu tijesnu povezanost sa održivošću ovog budućeg zaštićenog područja, sa Društvom MSJ organizovati i treću međunarodnu konferenciju.\nbi se napravio evropski presedan presedan da se o nekom staništu organizuju međunarodne konferencije tri godine zaredom u cilju njegove zaštite.\n"Podsjećamo da se Ulcinjska solana već drugu godinu zaredom nalazi u Izvještaju o napretku Evropske komisije, gdje je konstatovano značajno kašnjenje u realizaciji njene zaštite", zaključuje se u saopštenju CZIP-a.\nMartin Schneider Jacoby\nkleopatra 1 godinu i 6 mjeseci\ndzabe trtoljate, bice kako milo odluci\nNESREĆA U GOLUBOVCIMA\nPodgoričanin preminuo od posljedica saobraćajne nezgode\nNE U HLADNU VODU\nŠARENA PORODICA BROJNIJA ZA ČETIRI ČLANA\nMIRAITOVA I SOMEITI\nLJEPOTANI U VAZDUHU\nDva psa u epizodi "Ovo je život"\nDNEVNA DOZA DRUGARSTVA\nNema ograde koja će razdvojiti ova dva prijatelja\nHoće li ovo mladunče žirafe uspjeti da stane na noge?


Premijer odbio apel da Poljska primi izbjeglice\nDemonstracije protiv dolaska migranata u Poljsku, fotoarhiv\nPoljski premijer Mateuš Moravjecki kategorično je odbio apel svog oca i uticajne Poljske katoličke crkve da Poljska otvori humanitarne koridore za izbjeglice i primi 7.000 izbjeglica iz kvote na koju je pristala prethodna liberalna vlada premijerke Eve Kopač, ponovivši da Poljska ni sada ni ubuduće neće primati izbjeglice sa Bliskog istoka i iz Afrike.\n"Veoma smo dosljedni i bit ćemo i u narednim godinama. Bez izmjena zauzimamo stav koji je stranka Pravo i Pravda formulisala pred izbore 2015. godine da nećemo primati izbjeglice, imigrante sa Bliskog istoka i iz Sjeverne Afrike i to je naša suverena odluka", kazao je sinoć Moravjecki u intervjuu za državnu poljsku televiziju TVP.\nPoljski premijer objasnio je da Poljska umjesto toga daje ogromni doprinos smanjenju tenzija na istočnim granicama Evropske unije pošto prima Ukrajince koji bježe od krize i rata u Ukrajini a poljska vlada vrlo aktivno pruža pomoć izbjeglicama na mjestu, u regionu Bliskog istoka i u Africi.\n"U Poljskoj je oko milion, možda milion i po Ukrajinaca. Najmanje nekoliko desetina hiljada ljudi pobjeglo je u Poljsku iz oblasti koje je u Ukrajini zahvatio rat. Mi demonstriramo naš stav, volju suverene države da vodi svoju politiku i garantuje sigurnost poljskim porodicama, poljskim građanima i sigurno od toga nećemo odustati", kazao je Moravjecki.\nVeliki buru pred novogodišnje praznike izazvao je apel premijerovog oca, poslanika i lidera male stranke provladine opozicije, Kornela Moravjeckog u intervjuu dnevniku Žečpospolita da bi Poljska trebalo da primi 7.000 ratnih izbjeglica prema izbjegličkim kvotama.\n"Tih 7.000 ljudi na koje je pristala prethodna vlada ne bi trebalo u zemlji od 40 miliona da predstavljaju problem. Ali dužni smo da pred njih postavimo zahtjeve, da oni ulože napor da postanu mi", kazao je Kornel Moravjecki.


Vesti Autor:Beta03. nov. 202014:59 > 15:14\n„Naprotiv, mafija je samo ojačala, što se vidi, pre svega, iz broja mafijaških ubistava kojih je samo u poslednje četri godine u Srbiji bilo 49, a od dolaska SNS na vlast čak 100. Broj mafijaških ubistava koji je u narastanju, kao i cena droge koja je u Srbiji znatno niža nego u većini evropskih zemalja, gram kokaina košta 30 evra, ukazuje da su mafija i organizovani kriminal u ekspanziji“, ocenio je Cvijić.\n„Jovanjica je, prema optužnici, najveća plantaža marihuane u Evropi. Neobično je što je policija pokušala da sakrije od javnosti otkriće postojanja te plantaže“, kaže novinar.\nNa pitanje postoji li sprega između države i mafije u Srbiji, Cvijić kaže da je postojanje mafije nemoguće bez kontakata i saradnje sa predstavnicima institucija sistema.\n„Mi još nemamo odgovore i objašnjenja za nekoliko konkretnih stvari. Kako to da se u obezbeđenju predsednika države na inauguraciji nalaze ljudi iz kriminalno-huliganskih grupa koje se vezuju za mafijaške aktivnosti? Kako se članovi predsednikove porodice slikaju sa osobama iz kriminalnih grupa“, rekao je Cvijić.\n„Prema krivičnoj prijavi bivšeg Poverenika za informacije Rodoljuba Šabića, neko je fotografiju tužioca uzeo iz BIA i dostavio je portalu“, kazao je novinar NIN-a.\nNa pitanje koje su osnovne „delatnosti“ mafije u Srbiji, Cvijić kaže da pored trgovine drogom, oružjem i ljudima posebno zabrinjava to što država ne pokušava da suzbije krvave mafijaške obračune koji ugrožavaju bezbednost građana.\n„To nam nažalost govori da ćemo uskoro ponovo imati jednu jaku mafijašku organizaciju, kao što je to devedesetih godina bio zemunski klan, preko kojeg je Slobodan Milošević naručivao politička ubistva dajući mu logistiku“, rekao je Cvijić.\n„Kada nemamo adekvatnu borbu protiv korupcije dolazi do lakše sprege izmedju mafije i države, jer mafija koristi korupcionaške odnose u institucijama sistema. Mafijaši u Srbiji veoma lako dolaze do pasoša i ličnih karata sa lažnim imenima. Takođe, zbog visokog nivoa korupcije, mafija kod nas bez problema pere novac stečen kriminalom“, kazao je Cvijić.\nDodao je da mafija bez ikakve provere svoj novac investira u nekretnine na atraktivnim lokacijama u Beogradu i u turističkim centrima, i kupujući na tenderima preduzeća koja obavljaju razne poslove za državu, pre svega u građevinarstvu.\n„Međutim, kod nas politika ima nedopustivo veliki uticaj na rad policije, tužilaštva, pa i sudstva. U svim tim institucijama postoje dokazani profesionalci koji su sposobni da se obračunaju s kriminalom, ali u poslednjih osam godina mnogi su smenjeni ili su skrajnuti iz službe“, rekao je novinar.\n„Iza obojice stoje ozbiljne nerazjašnjene korupcionaške afere. Novi ministar policije Vulin još nije objasnio kako je došao do luksuznog stana još u vreme dok je bio direktor Kancelarije za Kosovo i Metohiju, kada se otkrila sumnjiva nabavka video nadzora za sever Kosova. O sumnjivom posredovanju u trgovini oružjem iz ‘Krušika’ u kome je učestvovao otac ministra Stefanovića, suvišno je bilo šta reći“, kazao je Cvijić.\n„Vlast se bori protiv kriminala i korupcije samo rečima, dok u praksi ta borba apsolutno ne postoji“, zaključio je Vuk Cvijić.\nmafijaorganizovani kriminalVuk Cvijić


Gradonačelnik najavljuje: Niz manifestacija povodom Dana grada - mojKontakt portal - Radio Televizija Kontakt\nGavranović je izjavio da će na svečanoj akademiji biti uručene aprilske nagrade i priznanja zaslužnim pojedincima, preduzećima, ustanovama i drugim subjektima, a biće promovisani i najbolji radnici gradske administracije.\nOn je dodao da se na svečanoj akademiji očekuju značajni gosti iz Republike Srpske i predstavnici gradova partnera iz okruženja.\n“April je u cijelosti posvećen brojnim aktivnostima i manifestacijama Danu grada Banjaluka sa ciljem da svi građani na neki način budu uključeni u obilježavanje”, rekao je Gavranović na konferenciji za novinare.\nOn je napomenuo da je obilježavanje zvanično počelo 6. aprila otvaranjem izložbe “Milunka Savić, heroina Velikog rata” u Kulturnom centru Banski dvor u okviru manifestacije “Dani Vlade Miloševića” i trajaće sve do 30. aprila kada se program obilježavanja zatvara predstavom Banjalučkog studentskog pozorišta “Garavi sokak” u Društvenom domu mjesne zajednice Verići.\nGradonačelnik Banjaluke je istakao da se ove godine Dan grada jednako obilježava na cijelom prostoru Banjaluke, te da je organizovan kulturno – umjetnički program i u ruralnim mjesnim zajednicama.\nGavranović je u okviru svečanosti povodom Dana grada za 17. april najavio otvaranje zajedničkog objekta ambulante i mjesne zajednice Kočićev vijenac, te vatrogasnog doma u Dervišima.\nPrema njegovim riječima, prvi put će u programu obilježavanja Dana grada, 22. aprila na Trgu Krajine biti organizovana roštiljada, a na tvrđavi Kastel pasuljijada.\n“Mislimo i želimo da ova dva događaja iskoristimo za turističku promociju Banjaluke, zbog čega je i organizacija povjerena Turističkoj organizaciji Banjaluke”, rekao je Gavranović.\nOn je istakao da su u budžetu grada planirana sredstva u iznosu od 145.000 KM za obilježavanje Dana grada i krsne slave, te da će od tog iznosa za podršku svih sportskih i kulturnih dešavanja i manifestacija koje se održavaju povodom 22. aprila, svečane akademije i boravka gostiju biti izdvojeno 79.542 KM.


05.08.2020 / 15:32 BiH - Državni koordinator za reformu javne uprave\nIstraživanje koje je proveo Ured koordinatora za reformu javne uprave je pokazalo da prosječna ispunjenost standarda proaktivne transparentnosti (za 57 institucija) iznosi 64,04 posto, što je mali porast (0,5 posto) u odnosu na istraživanje u prošloj godini.\nDržavni koordinator za reformu javne uprave Dragan Ćuzulan izjavio je danas u Sarajevu da je istraživanjem bila obuhvaćena 81 institucija, od čega je 57 institucija dalo odgovore na svih 38 pitanja.\nĆuzulan je naglasio da je 11 institucija ispunilo više od 80 posto standarda, te da su samo četiri institucije Vijeća ministara BiH ispunile sto posto standarda proaktivne transparentnosti - Direkcija za evropske integracije, Agencija za statistiku BiH, Agencija za visoko obrazovanje i osiguranje kvaliteta, te Ured koordinatora za reformu javne uprave.\nOvaj ured je proveo online istraživanje među institucijama uprave o ispunjavanju standarda proaktivne transparentnosti preko online sistema, softvera, koji je razvila Agencija za statistiku BiH dok je upitnik produkt rada članova i članica Grupe za komunikacije Programa jačanja javnih institucija.\nPitanja su se, kako je dodao Ćuzulan, odnosila na to da li su institucije uprave na nivou Vijeća ministara BiH omogućile dostupnim građanima i korisnicima zvaničnih web stranica setove podataka, odnosno informacija koje su razvrstane u šest kategorija - finansijske, informacije o javnim nabavkama, informacije u oblasti slobode pristupa informacijama, informacije u vezi javnih konsultacija, strateške i operativne informacije.\nU ovogodišnjem istraživanju, prema njegovim riječima, učestvovalo je novih 19 institucija, u odnosu na prošlogodišnje istraživanje, a među njima su i pravosudne institucije kao što su to VSTV, Ustavni sud i i Sud BiH.\n- Prošle i ove godine 38 istih institucija popunjavalo je upitnik i kada se uporede njihovi odgovori vidjet ćemo da su one u 2020. ispunile u prosjeku 70,43 posto standarda (u prošloj je to bilo 65,17) što je za 5,26 procenata više nego protekle godine - naglasio je Ćuzulan.\nKao pozitivne primjere izdvojio je neke institucije koje su povećale stepen ispunjenosti standarda - Uprava za indirektno oporezivanje ( 2019. imala 65,79 posto a sada ima 94,74 posto), Institucija ombudsmena za ljudska prava BiH (sa 47,37 posto na 71,05 posto), Agencija za osiguranje u BiH (prošle godine 57,89, a ove 97,37 posto), Generalni sekretarijat Vijeća ministara BiH (sa 73,68 procenta na 84,21 posto) itd…\nĆuzulan je ukazao i na nekoliko problema - samo 13 institucija je objavilo primanja zaposlenih (44 nije); analitički budžet su objavile 23 institucije (nije 34); revizorske izvještaje je objavila tek polovina institucija dok izvadak iz budžeta (tabelu iz Službenog glasnika) nije objavilo 30 institucija; tendersku dokumentaciju nakon provedenog postupka, kao i zaključene ugovore o zaštiti povjerljivih informacija objavljuje 33 posto institucija, odnosno samo 19 institucija itd…\nVesna Čužić , v.d. direktora Agencije za statistiku BiH, kazala je da se na osnovu rezultata drugog kruga istraživanja može konstatirati da postoji veći odziv institucija i bolje rezultate u odnosu na predhodno istraživanje.\n- Za potrebe drugog istraživanja podršku Uredu koordinatora za reformu javne uprave pružili smo kroz razvoj novog softverskog sistema koristeći naše znanje i iskustvo u oblasti provođenje statističkih istraživanja – navela je Čužić iskazujući opredjeljenost i za dalje učešće u ovom projektu koji se nastavlja.\nMathias Mühle, menadžer Programa jačanje javnih institucija u BiH (koji uime vlada SR Njemačke i Velike Britanije provodi njemački GIZ) kazao je da danas proaktivna transparentnost predstavlja dio strateškog okvira za reformu javne uprave za period 2018-2022, te da će nastaviti podržavati ovaj proces.\n-Zbog pandemije Covida-19 proaktivno objavljivanje informacija na zvaničnim web stranicama institucija je sada važnije nego ikada i građani se oslanjaju prvenstveno na infromacije koje mogu naći online. Tokom pandemije vidjeli smo da se fokus pomjera na digitalnu i online komunikaciju sa građanima i proaktivna komunikacija i definirani standardi su u takvoj situaciji od izuzetne koristi – naglasio je Mühle.\nInformacija o provedenom istraživanju nakon današnje prezentacije bit će upućena na mišljenja nadležnim institucijama, a nakon toga i Vijeću ministara BiH na razmatranje.


Tužilaštvo BD BiH: Nermin Salijević oslobođen od optužbi za ratni zločin\nTužilaštvo BD BiH: Nermin Salijević oslobođen od optužbi za ratni zločin\tIstaknuto\nPresudom Apelacionog suda Brčko distrikta BiH Nermin Salijević iz Brčkog pravosnažno je oslobođen od optužbi da je sredinom 1992. godine počinio ratne zločine nad civilima i ratnim zarobljenicima, zatočenim na Okrajcima kod Gornjeg Rahića. Odbivši žalbu Tužilaštva Distrikta, ovaj sud potvrdio je prvostepenu oslobađajuću presudu u kojoj je ocijenjeno da nije dokazano da je Salijević počinio ratne zločine protiv civilnog stanovništva i ratnih zarobljenika srpske nacionalnosti.\nPodsjetimo, optužnicom iz 2014. godine Nermin Salijević (53) zvani Gumeni bio je optužen da je za vrijeme oružanog sukoba u BiH, kao pripadnik oružane formacije HOS, zajedno sa Salaj Redžepom zvanim Šok i drugima, vršio povrede tjelesnog integriteta i mučenja nad licima zatočenim na lokalitetu bivšeg šumskog gazdinstva u blizini G. Rahića. Po optužnici u sedam tačaka Salijeviću se sudilo da je fizički i psihički zlostavljao veći broj civila i ratnih zarobljenika srpske nacionalnosti primjenjujući naročito ponižavajuće i uvredljive postupke kojima se vrijeđa ljudsko dostojanstvo.\nNakon glavnog pretresa, Osnovni sud Brčko distrikta, koji je prethodno potvrdio optužnicu, oslobodio je Salijevića od svih optužbi, ocijenivši da u prvostepenom postupku Tužilaštvo nije dokazalo da je počinio krivična djela koja su mu optužnicom stavljena na teret. Na prvostepenu presudu Tužilaštvo je izjavilo žalbu Apelacionom sudu koja je, međutim, u potpunosti odbijena, dok je oslobađajuća presuda Salijeviću u cijelosti potvrđena.


SAD: Pad stope nezaposlenosti\nPredsednik Barak Obama pozdravio je vest da je stopa nezaposlenosti u Americi opala prošlog meseca ali je upozorio na značajne posledice po ekonomiju ukoliko Kongres ne produži smanjenje poreza i obnovu nadoknade za nezaposlenost.\ni pad 0,4 odsto u odnosu na oktobar. Vrednosti akcija na američkim berzama skočile su posle današnje vesti, ali su se krajem dana ponovo približile nuli. Podaci su takodje pokazali da je američka ekonomija dodala 120 hiljada radnih mesta.\nMedjutim, predsednik Obama je rekao da je razočaran republikancima u Senatu koji su juče blokirali njegov plan za produžetak smanjenja poreza za srednju klasu. On je istakao da je bez toga Kongres efektivno povećao porez za skoro 160 miliona Amerikanaca. Republikanci se protive povećanju poreza za bogate Amerikance koji bi pokrili taj iznos.


Tri dobitnika dele 640 miliona\nTiket za učešće u igri na sreću "Mega Milions"\nPortparolka američke lutrije Kerol Everet saopštila je da su dobitni listići rekordnog džek-pota u igri "Mega milions" prodati u tri američke države - Kanzasu, Ilinoisu i Merilendu, svega 60 kilometara severno od prestonice Vašingtona.\nJoš nema informacija o srećnim dobitnicima.\nZahvaljujući neverovatnoj lutrijskoj groznici koja je nastala zbog činjenice da je 18 puta izvlačenje prošlo bez dobitnika glavne nagrade, sinoćnji džek-pot iznosio je neverovatnih 640 miliona dolara, a prema tvrdnjama zvaničnika lutrije, juče od 17 do 22 sata, prodavalo se milion tiketa u minutu.\nPobednici će između sebe podeliti ukupno 462 miliona, ukoliko se odluče da nagradu uzmu odjednom, ili čitavih 640, ukoliko premiju budu primali u godišnjim ratama. Prethodno će naravno morati da plate federalni i državni porez na dobitak.


Prvo od ukupno tri predavanja u okviru serijala predavanja: PUT SVILE, Ivana Pražić će održati u četvrtak, 6. decembra u 19 časova u Galeriji Artget Kulturnog centra Beograda (Knez Mihailova 6).\n„Buda u rimskog togi: Umetnost Gandare“ je prvo od ukupno tri predavanja o kulturno-istorijskim fenomenima razvijenim duž kopnenih i morskih puteva svile, i bavi se pojavom Bude u ljudskom obličju i hibridnom indo-rimskom stilu nastalom u umetničkim radionicama drevne oblasti Gandare.\nNaredna dva predavanja sele se u ostrvsku jugoistočnu Aziju, sastavni deo Morskog puta svile, čiji se kulturno-istorijski značaj slavi na oltarima i svetilištima Indonezije posvećenih poduhotvorenom admiralu flote dinastije Ming, Sam Pou.\nPrikaz Bude sa sitnim stilizovanim kovrdžama, zaogrnutog rimskim plaštom, pojavio se između prvog veka stare i prvog veka nove ere u oblasti Gandare koja obuhvata delove današnjeg Avganistana i Pakistana. Кao spoj stilskih elemenata zapadnog heleno-rimskog sveta i indijske teološke ikonografije, ovaj istorijsko-umetnički fenomen nastao je kao kulturološka posledica stvaranja indo-grčkih kraljevstava u Centralnoj Aziji posle pohoda Aleksandra Velikog na Indiju i kontinuiranih razmena ideja, ljudi i tehnologija između Istoka i Zapada duž Puta svile u vekovima nakon tog pohoda. Iz ove oblasti, budizam se kasnije proširio i u Кinu, a Buda sa stilizovanim kovrdžama i naborima plašta odomaćio se i u kraljevinama jugoistočne Azije.


Kraljevina Srba, Hrvata i Slovenaca - Sputnjik Srbija\nPostojala su dvojica Anta Pavelića: Jedan je stvorio, a drugi razorio Jugoslaviju\nIako to većina ne zna, postojala su dva čoveka sa imenom i prezimenom Ante Pavelić, ali sa potpuno različitim istorijskim ulogama i sudbinama. Da stvar bude neobičnija, obojica su sudbinski vezana za Jugoslaviju, a pogotovo su aktuelni svakog 1. decembra, na dan kada je stvorena zajednička jugoslovenska država, Kraljevstvo Srba, Hrvata i Slovenaca.\nBugarska inicijativa: Dići spomenik predsedniku SAD koji je zaštitio zemlju od agresije Srba i Grka\nGlavni bugarski tužilac Ivan Gešev podržao je predlog da se u Sofiji podigne spomenik bivšem američkom predsedniku Vudrou Vilsonu koji je, prema rečima tužioca, zaštitio Bugarsku od „agresivnih pretenzija“ Kraljevine Srba, Hrvata i Slovenaca, Grčke i Rumunije.\nKVIZ: Sto godina osnivanja Kraljevine Srba, Hrvata i Slovenaca\nHaos koji je ostao po završetku Prvog svetskog rata velike sile su pokušale da iskoriste kako bi prigrabile i zauzele teritorije malih i izmučenih država. Južni Sloveni su, želeći između ostalog da zaštite svoje granice, započeli realizaciju ideje stare više decenija o svom ujedinjenju.


JASENKO TUFEKČIĆ SAVJETUJE, ALI I ...: 'Ako danas ne usaglasimo Zakon, molim borce da...' | Slobodna Bosna\nJASENKO TUFEKČIĆ SAVJETUJE, ALI I ...: „Ako danas ne usaglasimo Zakon, molim borce da...“\n„... ne idu u blokade, jer to nije rješenje“\nZajednička komisija Federalnog parlamenta za usaglašavanje različito usvojenih tekstova usaglašava Prijedlog zakona o pravima demobilisanih boraca i članova njihovih porodica.\nProšle sedmice Dom naroda FBiH usvojio je Prijedlog zakona o pravima demobilisanih boraca i članova njihovih porodica u različitom tekstu od onog koji je ranije usvojen u Zastupničkom domu. Komsija ima zadatak da usaglasi ova dva teksta Zakona, kako bi on mogao biti objavljen i u Službenom listu.\nObraćajući se članovima Komisije i predstavnicima boraca zamjenik predsjednika Komisije Jasenko Tufekčić rekao je da su danas potrebni razgovori koji će voditi ka rješavanju problema, te da se treba odmaknuti od politizacije ove teme.\n„Ne možemo mi stvarati obaveze drugima, jer ćemo završiti na sudu“, rekao je Tufekčić, tvrdeći da dodatan teret boračkih naknada ne mogu podnijeti općine i kantoni, kako je predviđeno nekim od predloženih amandmana.\n„Ako se ne dogovorimo danas, molim da i predstavnici boraca shvate da blokadama neće postići ništa“, rekao je Tufekčić, javlja agencija Patria.\nČlanovi Komisije tražili su odgovor zašto ministar za boračka pitanja Salko Bukvarević danas nije na sjednici Komisije, na šta je Tufekčić kazao da su tu predstavnici Ministarstva, te da će raspravu o svim pitanjima otvoriti nakon što mediji napuste sjednicu.\nTufekčić nije mogao objasniti novinarima zašto je ta sjednica zatvorena, ako Poslovnik definiše da je rad tijela Parlamenta FBiH otvoren za javnost. Novinari nisu ostali u sali ni nakon što su to insistirali neki članovi Komisije kao i predstavnici boraca.


I ove godine NVO CAZAS će obilježiti 1. decembar\nNVO CAZAS realizuje kampanju “Pravo na zdravlje” u susret Svjetskom danu borbe protiv side. Kampanja će se realizovati od 20. novembra do 5. decembra i obuhvataće više aktivnosti koje su usmjerene na edukaciju, prevenciju, podršku, promociju testiranja i umrežavanje.\nIzrada i distribucija edukativnog materijala o HIV/AIDS-u i kondoma koji će biti distribuiran svim školama i javnim zdravstvenim ustanovama, građanima/kama kao i ustanovama i institucijama gdje se ukazala potreba za tim.\nHumanitarni koncert i donatorsko veče biće održano u petak, 1. decembra na Imanju Knjaz u Podgorici od 21h. Novac prikupljen na koncertu biće usmjeren za osobe sa HIV-om u Crnoj Gori.\nInfo štandovi i distribucija kondoma Info štandovi biće postavljeni u TC Delta city u petak 1.decembra putem kojih će građani moći da se edukuju o HIV-u, dobiju edukativni materijal i savjetuju se sa edukatorima CAZAS-a.\nPredavanja i tribine održaće se u srednjim školama i na fakultetima u Crnoj Gori, od 20. 11. do 5. 12. 2017. na temu HIV/AIDS-a kako bi se edukovali mladi o prevenciji, testiranju kao i aktivnostima u okviru ovogodišnje kampanje.\nPres konferencija i panel diskusija


U prvom upisnom roku prijavljeno 70 pravnika – Zvornik Danas\nNaslovna/VIJESTI/Društvo/U prvom upisnom roku prijavljeno 70 pravnika\nIgor Golubović Send an email 3. јула 2020\nPALE – Na Pravnom fakultetu Univerziteta u Istočnom Sarajevu u prvom upisnom roku u prvu godinu prvog ciklusa studija u akademsku 2020/2021. godinu prijavilo se 70 kandidata, što je za 20 odsto više nego u istom periodu prošle godine.\n„Po broju upisanih studenata, Pravni fakultet je treći među 17 fakulteta i akademija u sastavu Univerziteta u Istočnom Sarajevu, dok je prošle godine bio šesti. Ostvarili smo veliki uspjeh pri upisu studenata“, objavljeno je na sajtu Pravnog fakulteta Univerziteta u Istočnom Sarajevu.\nIz te visokoškolske ustanove ističu da će se na najbolji način odužiti studentima koji joj ukazuju povjerenje, imaće i dalje brojne i bogate aktivnosti, a Fakultet će nastaviti da pomaže studentima prilikom zapošljavanja, ne samo nakon okončanja studija, nego i tokom studija, „jer posao se ne traži nakon sticanja diplome, već tokom studija“.\nU saopštenju se naglašava da će studenti, uz pomoć mentora, od samog početka studiranja prolaziti spremni kroz sadržajne studije, jer će moći da se obrate za pomoć u svakom trenutku.\n„Dobar glas o fakultetu koji omogućava svojim studentima da stiču kvalitetna teorijska znanja, da pohađaju studentsku praksu i učestvuju u brojnim vannastavnim aktivnostima, očigledno je privukao više kandidata nego prošle godine, uprkos tome što je broj maturanata manji“, dodaje se u saopštenju.


Slovenački prijedlog je zasnovan na “Političkom sporazumu o načelima osiguravanja funkcionalne Bosne i Hercegovine koja napreduje na europskom putu”, a koji su podržali predstavnici 12 bh. političkih stranaka na sastanku u Briselu prošle sedmice\nTV N1 je u posjedu dokumenta koji su pripremili slovenski diplomati, a kojim se traži da se Bosni i Hercegovini bez odlaganja dodijeli status kandidata za članstvo u Evropskoj uniji. Ovaj prijedlog Slovenije će biti predstavljen sutra na sastanku ministara vanjskih poslova EU, a u susret samitu čelnika EU u Briselu u četvrtak i petak, piše online izdanje TV N1.\n“Cilj prijedloga Slovenije da se Bosni i Hercegovini bez odlaganja dodjeli status kandidata za članstvo u EU je da se odmah pošalje pozitivan signal prema BiH i cijeloj regiji Zapadnog Balkana. Takav signal za BiH, otvaranje pristupnih pregovora sa Sjevernom Makedonijom i Albanijom, kao i vizna liberalizacija za Kosovo, ponovo bi potvrdili opredijeljenost EU prema Zapadnom Balkanu.”\nSlovenački prijedlog je zasnovan na “Političkom sporazumu o načelima osiguravanja funkcionalne Bosne i Hercegovine koja napreduje na europskom putu”, a koji su podržali predstavnici 12 bh. političkih stranaka na sastanku u Briselu prošle sedmice.\nKako N1 saznaje, cilj prijedloga je “da se povećaju šanse za otvaranje pristupnih pregovora vezanih za poglavlja 23 i 24 u vezi sa vladavinom prava”.


Ambasadorica BiH za Republiku Portugal Mirsada Čolaković sastala se sa predsjednikom de Sousaom i ministrom vanjskih poslova Santosom Silvom\nAmbasadorica Bosne i Hercegovine za Republiku Portugal sa sjedištem u Haagu Mirsada Čolaković sastala se 25. januara 2020. godine sa predsjednikom Portugala Marcelom Rebelo de Sousaom i ministrom vanjskih poslova Portugala Augustom Santosom Silvom.\nAmbasadorica Čolaković susrela se sa predsjednikom de Sousaom u palači Palácio Nacional da Ajuda u Lisabonu u sklopu novogodišnjeg prijema koji je za članove diplomatskog kora organizirao predsjednik. Pored kurtoazne razmjene prigodnih pozdrava i čestitke, ambasadorica je imala priliku za kraći razgovor sa predsjednikom. Predsjednik je ponovio da Portugal, i on lično, pozdravlja prijateljske i dobre odnose sa Bosnom i Hercegovinom. Istaknuo je da Bosna i Herzegovina, kao zemlja sa specifičnom simbolikom, treba da nađe svoj put za brže priključivanje Evropskoj uniji. Ambasadorica Čolaković se zahvalila na ovoj direktnoj i prijateljskoj poruci koju predsjednik naglašava pri svakom susretu.\nAmbasadorica Čolaković je istog dana na poziv ministra vanjskih poslova Portugala Augusta Santosa Silve u palači Palácio das Necessidades u Lisabonu prisustvovala radnom ručku organiziranom za nerezidentne ambasadore. Ministar je upoznao prisutne ambasadore sa planiranim vanjsko-političkim aktivnostima i novim fokusom Portugala na odnose sa državama Latiske Amerike i Afrike. U tom kontekstu, je govorio i o pripremama i prioritetima portugalskog predsjedavanja Evropskom unijom koje će biti prvih šest mjeseci 2021. godine.


Više od 5.500 zaposlenika u oblasti obrazovanja i odgoja na području Zeničko-dobojskog kantona održali su danas dvosatni “Štrajk upozorenja” u svim osnovnim i srednjim školama na području kantona, fakultetima i drugim naučnim ustanovama Zeničkog univerziteta.\nKako su ranije najavili čelnici kantonalnih odbora granskih sindikata osnovnog obrazovanja i odgoja, sindikata srednjeg i visokog obrazovanja Zeničko-dobojskog kantona, dvosatni “štrajk upozorenja” realizovan je u skladu s ranije donesenim odlukama organa sindikata s ciljem da izvršna kantonalna vlast ponovno uspostavi sistem redovnih isplata plaća zaposlenih u obrazovanju.\nPrema mišljenju sindikalista kašnjenja u isplati plaća i naknada za radnike u obrazovanju ne bi trebalo biti, jer nema većih problema u punjenju budžeta, koje se realizira prema planu Vlade ZDK-a. Radnici u obrazovanju na području ZDK-a u ovoj godini su dobili samo jednu plaću, i to za januar i naknadu za topli obrok za februar.\nTokom održavanja štrajka predstavnici kantonalnih granskih sindikata i Saveza sindikata ZDK-a posjetili su zaposlene, gdje su razgovarali o daljnjim aktivnostima radi prevazilaženja problema zakašnjenja u isplatama plaća ovoj grupi budžetskih korisnika.\nIstaknuto je da će sinidkati, ukoliko Vlada ZDK-a u ostavci ne ponudi konkretno rješenje za vraćanje isplate plaća i naknada u zakonske rokove, aktivirati raniju odluku o generalnom štrajku u obrazovanju na prostoru Zeničko-dobojskog kantona. Pokretanje štrajka moglo bi da izazove veće probleme u realizaciji nastavnih programa i planova, posebno kod učenika završnih razreda škola.


Beta, Nataša Kovačev\nBeta, Nataša Kovačev | 17. dec 2019.\nDa je situacija drugačija, danas bismo u Srbiji imali muzeje sa Koraksovim i Petričićevim radovima, gde bi ljudi dolazili da uče, poručeno je na tribini Novog optimizma u Zrenjaninu na kojoj je predstavljen novi Koraksov kalendar. Ocena govornika je da su nepostojanje solidarnosti i pritisci u svakom segmentu društva, obeležili godinu na izmaku.\nNovogodišnji kalendar sa karikaturama Predraga Koraksića Koraksa – „Nova era“, predstavljen je u Zrenjaninskom kulturnom centru u organizaciji dnevnog lista „Danas“ i pokreta „Novi Optimizam“.\nKoraks je rekao da je imao ideju da kalendar nazove drugačije, pesimističnije, ali da je naslov optimističan i implicira da će možda u sledećoj godini nešto bolje, krucijalno, da se desi.\n„Ova vlast je, imam utisak, načeta i da čitava stvar mora na neki način da se završi, s obzirom na nekoliko afera naročito u poslednje vreme one će ozbiljno uzdrmati ovu vlast, naročito ova stvar sa oružjem, mislim da je to krucijalno pitanje. Mislim da se to neće jednostavno završiti“, rekao je Koraks.\nOn je dodao da je za vlast „najkarakterističnije da jedna laž sustiže drugu i da to mora doživeti kolaps, i da je siguran da će im videti leđa, ali da je za njih dobra vest to što on ima sve više problema sa rukama“.\n„Ja se neću predati, postoje druge tehnike i nastaviću da radim, sa otežanim uslovima. A verujem da ću dočekati njihov kraj“, poručio je on.\nKazao je i da je odnos bivših vlasti prema karikaturama slična današnjoj i da su neke od karikatura aktuelne i danas.\n„Milošević nije vodio računa o karikaturama, on je samo u nekoliko navrata komentarisao, a ovi sada burno reaguju, ali ne (Aleksandar) Vučić, već njegovi podrepaši, oni reaguju“, kazao je Koraks.\nPored promocije održana je večeras i tribina na kojoj su uz Koraksa govorili i kolumnista lista „Danas“ Vladimir Jokić, ovogodišnja laureatkinja nagrade Dobar primer Novog optimizma profesorka Biljana Stojković, sudija Miodrag Majić i pozorišna rediteljka Jelena Bogavac, a moderator tribine bio je novinar Nedim Sejdinović.\nSudija Majić je rekao da je situacija u pravosuđu takva da očekuje u dogledno vreme pobunu. Kaže da su ljudi koji rade u toj oblasti izloženi neslobodi i velikim pritiscima. Kako javlja reporterka N1, on je u tom konktestu spomenuo i nedavnu izjavu predsednice Vlade Ane Brnabić o uzbunjivaču Aleksandru Obradoviću navodeći da bi to moglo da se posmatra kao direktan pritisak na pravosuđe, jer se time, kaže, iznosi jasn aporuka kakva se to odluka očekuje.\nProfesorka sa Biloškog fakulteta Biljana Stojković kaže da su ljudi želeli da pokažu, kad je u pitanju Obradović, da on nije sam u nevolji, kao osoba koja je pravdoljubiva. „Osoba koja je to sve uradila ne zbog lične koristi nego zbog ove države. Ovde smo svi mi Aleksandar Obradović, jer mi svi želimo da ova država izgleda kako treba da izgledao, kao normalna država“.\nUvek ima gluposti i budalaština, uvek za nas karikaturiste ima posla (VIDEO, PODKAST)\nKarikatura Predrag Koraksić Koraks\n← Francuski Rojters u utorak u štrajku zbog otpuštanja radnika\nVranje: Trideset registrovanih medija, na svima slični sadržaji →


Tiodorović za Nova.rs: Nove mere - sa mora u kovid ambulantu\nDruštvo Autor:Bojana Milovanović14. sep. 202014:09 > 15:4439 komentara\nDo petka se u Srbiju ulazi po ustaljenim procedurama, a od petka važe nova pravila. Naš sagovornik objašnjava da je reč o „blažoj meri prelaznog karakteta, dok se situacija ne proceni težom“.\nTidorović navodi da će inspekcijski organi na granicana dobijati spisak i pregled zemalja u kojima je povećan broj zaraženih, a on bi u ovom trenutku toj listi dodao i Albaniju, u kojoj takođe letuje veći broj građana Srbije.\n„Svaki građanin će na granici, uz vraćen pasoš, dobiti i obaveštenje o tome da je obavezan da se javi u kovid ambulantu domu zdravlja kojem propada. To nije onaj zdravstveni nadzor gde inspekcija izdaje nalog, pa rešenja, pa se onda prati da li se neko toga drži. Ipak, postoji obaveza da se u roku od 24 časa javi ambulanti na njegovom području. Domovi zdravlja će dobijati spiskove i policija će ih obaveštavati o tome“, objašnjava Tiodorović.\nNakon prijavljivanja u kovid ambulantu, sve zavisi od procene zdravstvenog stanja i eventualnih simptoma.\n„Ako se utvrde tegobe, radi se kompletan pregled – krvna slika na osnovu koje se utvrđuju parametri, a ako postoji sumnja, radi se i snimak pluća. Na osnovu toga lekar odlučuje da li tu osobu pušta kući, uz sugestiju da bude u desetodnevnoj samoizolaciji, ako je za bolnicu šalje se uputom u bolnicu“, objašnjava Tiodorović.\nUkoliko se utvrdi bilo kakav simptom – pravac bolovanje\n„Piše se bolovanje ako se utvrdi simptomatologija, bez obzira na to da li je lakša ili ozbiljnija slika. Bez obzira da li ide kući u samoizolaciju ili na Infektivnu klinuku, on dobija bolovanje“, kaže Tiodorović.\nNapominje da je reč o situacijama u kojima je neko svojom voljom otišao na more, pa mu neće biti isplaćivano 100 odsto zarade, kao u vreme vanrednog stanja, već 65 odsto.\nNaš sagovornik ističe i da će Krizni štab dalje odluke donositi u skladu sa epidemiološkim prilikama.\n„Može da se desi da mi već sledeće nedelje kažemo da strani državljani ne mogu da uđu u Srbiju bez PCR testa“, napominje Tiodorović.\nOn navodi da bi u slučaju pooštravanja mera, građani Srbije bili duđni da se testiraju po ulasku u zemlju.\nRadovanović: Mere opreza i nedostatak logistike\nEpidemiolog Zoran Radovanović kaže za Nova.rs da je, imajući u vidu učestalost kovida 19 u susednim zemljama i broj naših građana koji se vraćaju s letovanja, razumno je da se uvedu određene mere opreza.\n„Najblaža takva mera je zdravstveni nadzor, što podrazumeva sačekivanje na graničnom prelazu svih povratnika, odnosno posetilaca iz ugroženih područja. Pogranični sanitarni inspektor tom prilikom otkriva sve putnike koji ispoljavaju znake bolesti i daje nalog za njihovu izolaciju, a ostalima uručuje rešenje o nadzoru“, kaže Radovanović.\n„Najtolerantnija varijanta je samo pisani savet da se jave lekaru osobe koje se narednih (recimo 10) dana osete loše. Više smisla ima instrukcija putnicima da u određenim intervalima posećuju lekara koji će proveravati njihovo zdravstveno stanje i, eventualno, imati diferencirani pristup, zavisno od verovatnoće izlaganja, podataka o pacijentu i drugih okolnosti“, navodi Radovanović.\nOn dodaje i da pravi zdravstveni nadzor podrazumeva da putnik da podatke o svom mestu boravka, pa da se o njegovom povratku obavesti i regionalni zavod za javno zdravlje, odnosno nadležna kovid ambulanta. Ukoliko povratnik “zaboravi“ na tu svoju obavezu, potražiće ga lokalna sanitarna inspekcija.\n„Koja god varijanta da se prihvati, potrebna je određena logistika. Neophodno je pokriti sve granične prelaze i obezbediti danonoćno dežurstvo pograničnih sanitarnih inspektora ili drugih obučenih lica. To je verovatni razlog što se okleva sa ovom merom“, zaključuje naš sagovornik.\nBranislav TiodorovićkoronavirusKrizni štabnadzorputovanje


Šokantno: Nulti pacijent dobio HIV tokom Prvog svetskog rata\nM. K. 31. januara 2021. 07:18\nFoto: Royal Navy - CC BY 2.0\nVirus HIV je najverovatnije prešao sa šimpanzi na čoveka zbog neopreznosti izgladnelog vojnika iz Prvog svetskog rata, koji je bio primoran da lovi životinje kako bi preživeo, rekao je kanadski mikrobiolog Žak Pepen.\nNepoznati nulti pacijent je bio deo invazije 1.600 belgijskih i francuskih trupera, koji su sa 4.000 saboraca iz Afrike putovali iz Liopoldvila iz belgijskog Konga do udaljene baze u Kamerunu, rekao je Pepen, koji je radio kao doktor u centralnoj Africi osamdesetih godina prošlog veka, preneo je ““Njujork post““.\nPepen, profesor Odeljenja za mikrobiologiju i infektivne bolesti na univerzitetu Šerbruk u Kvebeku, izneo je zanimljivu hipotezu u novom izdanju njegove knjige „Počeci side“.\nNulti pacijent je najverovatnije bio povređen nakon ubijanja jedne vrste šimpanze, koja je bila inficirana sličnim virusom, koji je bio prethodnik HIV-a, koji izaziva sidu, napisao je Pepen u članku Kembridž univerziteta.\nU prvom izdanju knjige iz 2011. godine, Pepen je prvobitno rekao da je HIV prešao sa šimpanzi na ljude nakon što je povređeni afrički lovac 1921. godine ubio jednu od životinja i tada se zarazio.\nNulti pacijent iznenada preminuo godinu dana od zaražavanja, otkriven…\nFrancuski nobelovac tvrdi: Covid-19 potiče iz laboratorije, ima HIV…\nPepen je zatim objasnio da je HIV nastavio da se širi po celom svetu „kolonizacijom, prostitucijom i kampanjama javnog zdravlja u kojima su nedostajali uobičajeni bezbednosni protokoli, poput zabrane deljenja igala“.\nMeđutim, u drugom izdanju, objavljenom ovog meseca, Pepen se oslanja na istraživanje u medicinskim arhivima u Africi i Evropi, sugerišući da nulti pacijent nije bio lovac, već izgladneli vojnik iz Prvog svetskog rata, koji je bio primoran da lovi šimpanze zbog hrane, kada je njegov puk zapeo u zabačenoj šumi oko Moloundoua u Kamerunu i ostao bez zaliha hrane.


RTCG - Radio Televizija Crne Gore - Nacionalni javni servis :: Fudbal :: Žrijeb kvalifikacija za Mundijal 7. decembra\n23. 10. 2020. 11:10 >> 11:10 0\nEvropske kvalifikacije za Svjetsko fudbalsko prvenstvo 2022. godine će biti održane između marta i novembra iduće godine, dok će žrijeb grupa biti obavljen 7. decembra ove godine u Cirihu.\nIzvlačenje će biti virtualno, odnosno bez prisustva predstavnika nacionalnih saveza zbog pandemije koronavirusa, saopšteno je iz FIFA-e.\nSastav šešira za žrijebanje biće poznat nakon rang liste, koju će FIFA objaviti 26. novembra.\nCrnogorska reprezentacija trebalo bi da bude u četvrtom šeširu.\nU kvalifikacijama 55 reprezentacija biće podijeljeno u pet grupa sa po šest selekcija i pet grupa sa po pet ekipa. U svakoj grupi ekipe će odigrati po dva meča međusobno. Deset pobjednika grupa kvalifikovaće se direktno na Svjetsko prvenstvo, a deset drugoplasiranih, te dvije reprezentacije iz Lige nacija igraće dodatne kvalifikacije.\nTih 12 reprezentacija biće podijeljeno u tri grupe sa po četiri reprezentacije koje će se boriti za još tri vize za Mundijal 2022. Format će biti isti kao i u nedavnom plej-ofu za Euro, s dva polufinala i finalom u svakoj od tri grupe.\nKvalifikacije su već počele u Africi, Aziji i Južnoj Americi.